tripathysagar/odia_wiki huggingface dataset:
ତୁହିନା ଦାସ ଜଣେ ଭାରତୀୟ ଅଭିନତ୍ରୀ ଓ ମଡେଲ୍, ଯିଏକି ବଙ୍ଗଳା କଥାଚିତ୍ର ଏବଂ ଦୂରଦର୍ଶନ ଓ ୱେବ୍‌ସିରିଜ୍ ଆଦିରେ କାମ କରୁଛନ୍ତି ପେଷା ସେ କଣ୍ଟାଇଠାରେ ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ ଏବଂ ଫ୍ୟାସନ୍ ଡିଜିନିଂ ପଢ଼ିବା ପାଇଁ କଲିକତା ଯାଇଥିଲେ । କଲିକତା ଆସିବା ପରେ ସେ ଥିଏଟର ଗ୍ରୁପ୍‌ରେ ଯୋଗ ଦେଇଥିଲେ ଏବଂ ଅଭିନୟ କରିବା ଆରମ୍ଭ କରିଥିଲେ । ୨୦୧୮ ମସିହାରେ ସେ ବଙ୍ଗଳା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଆସଛେ ଆବାର ଶବର । ୨୦୧୯ ମସିହାରେ ସେ ଅପର୍ଣ୍ଣା ସେନ୍‌ଙ୍କଦ୍ୱାରା ରାଜନୈତିକ ଡ୍ରାମାକୁ ନେଇ ନିର୍ମିତ କଥାଚିତ୍ର ଘରେ ବାଇରେ ଆଜରେ ଅଭିନୟ କରିଥିଲେ, ଯାହାକି ତାଙ୍କୁ ଲୋକପ୍ରିୟତା ଆଣିଦେଇଥିଲା । ଏହି କଥାଚିତ୍ର ସେ ତାଙ୍କୁ ପଶ୍ଚିମବଙ୍ଗ ଚଳଚ୍ଚିତ୍ର ସାମ୍ବାଦିକ ସଂଘର ଶ୍ରେଷ୍ଠ ପ୍ରତିଜ୍ଞାକାରୀ ଅଭିନେତ୍ରୀ ପୁରସ୍କାର ପାଇଥିଲେ । ବଙ୍ଗଳା ୱେବ୍ ସିରିଜ୍ ଦାମୟନ୍ତୀରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହପରଠାରୁ ସେ ବଙ୍ଗଳା ସମେତ କିଛି ହନ୍ଦୀ କାର୍ଯ୍ୟକ୍ରମରେ ମଧ୍ୟ କାମ କରିଛନ୍ତି ।
ଦୁର୍ଗା ଶଙ୍କର ପଟ୍ଟନାୟକ  (୨୬ ଅଗଷ୍ଟ ୧୯୩୯ - ୬ ମଇ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଓ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୯୦ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୁର୍ଗାଶଙ୍କର ୧୯୩୯ ମସିହାର ଅଗଷ୍ଟ ମାସ ୨୬ ତାରିଖରେ ସମ୍ବଲପୁରର ପଟ୍ଟନାୟକପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୁରୁଷୋତ୍ତ ପଟ୍ଟନାୟକ ଓ ପତ୍ନୀଙ୍କ ନାମ ମାଧୁରୀ ପଟ୍ଟନାୟକ । ତାଙ୍କର ଶିକ୍ଷାଗତ ଯୋଗ୍ୟତା ହେଉଛି ବାଣିଜ୍ୟରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଦୁର୍ଗାଶଙ୍କର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ସେ ୧୯୯୯ ମସିହାରୁ ୨୦୦୦ ମସିହାଯାଏଁ ଜାନକୀ ବଲ୍ଲଭ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ ଶ୍ରମ ଓ ନିୟୋଜନ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ଦୁର୍ଗା ଶଙ୍କର ୨୦୧୭ ମସିହାର ମଇ ମାସ ୬ ତାରିଖରେ ଭୁବନେଶ୍ୱରଠାରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।
ତରଭୁଜ ଏକ ଖରାଦିନିଆ ଫଳ ଏଟେ । ଏହା ଲତା ଶ୍ରେଣୀର ଓ ଏହାର ଉତ୍ପତି ଦକ୍ଷିଣ ଆଫ୍ରିକାରୁ ହୋଇଥିବା କୁହାଯାଏ ।
ଦୁର୍ଗତିନାଶିନୀ ୨, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କ୍ଷୀରୋଦ ପଟ୍ଟନାୟକ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ ଏବଂ ଅଶ୍ୱିନୀ ତ୍ରିପାଠୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡ୍‌ଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଚ୍ଚିତା ସାହୁ । ସମରେଶ ରାଉତରାୟ, ସ୍ମିତା ମହାନ୍ତି, ପିଣ୍ଟୁ ନନ୍ଦ, ପୁଷ୍ପା ପଣ୍ଡା, ସୁଜିତ ପାଇକରାୟ, ସୁକାନ୍ତ ରଥ, ଇଲୁ ବାନାର୍ଜୀ, ପପି ସନ୍ତୁକା, ପ୍ରୀତିରାଜ ଶତପଥୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକା ଅଭିନୟ କରିଥିଲେ । ଏହି କଥାଚିତ୍ରଟି ୧୭ ଅକ୍ଟୋବର ୨୦୨୧ରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ୨୦୨୦ ମସିହାରେ ଏହି କଥାଚିତ୍ରଟିର ଅନ୍ୟ ଏକ ଭାଗ ଦୁର୍ଗତିନାଶିନୀ ମୁକ୍ତିଲାଭ କରିଥିଲା । ଅଭିନୟ ଅର୍ଚ୍ଚିତା ସାହୁ ସମରେଶ ରାଉତରାୟ ସ୍ମିତା ମହାନ୍ତି ପୁଷ୍ପା ପଣ୍ଡା ପିଣ୍ଟୁ ନନ୍ଦ ସୁଜିତ ପାଇକରାୟ ସୁକାନ୍ତ ରଥ ପ୍ରୀତିରାଜ ଶତପଥୀ ଇଲୁ ବାନାର୍ଜୀ ପପି ସନ୍ତୁକା ପ୍ରିୟଙ୍କା ପାଣିଗ୍ରାହୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ ।
ଗ୍ରେଗୋରୀ ପାଞ୍ଜି ଅନୁସାରେ ୧୯ ଫେବୃଆରୀ ବର୍ଷର ୫୦ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୧୫ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୧୬ ଦିନ   ।
ଇନ୍ଦ୍ରାବତୀ ଜାତୀୟ ପାର୍କ ବ୍ହରତୀୟ ରାଜ୍ୟ ଛତିଶଗଦର ବିଜାପୁର ଜିଲ୍ଲାରେ ଅବସ୍ଥିତ ଏକ ଜାତୀୟ ଉଦ୍ୟାନ । ଇନ୍ଦ୍ରାବତୀ ନଦୀ ଅନୁସାରେ ଏହାର ନାମକରଣ ଏହିପରି ହେଇଛି । ଏଠାରେ ବର୍ତ୍ତମାନ ବିରଳ ହେଇ ଯାଉଥିବା ଆରଣ୍ୟ ମହିଷୀ ମାନଙ୍କର ବାସସ୍ଥାନ । ଏହି ପାର୍କ ଛତିଶଗଦ ରାଜ୍ୟରେ ଥିବା ସମସ୍ତ ବନ୍ୟପ୍ରାଣୀ ପାର୍କଠାରୁ ସର୍ବୋତ୍ତମ ଓ ପ୍ରସିଦ୍ଧ । ଏହା ଛତିଶଗଦରେ ଥିବା 2ଟି ବ୍ୟାଧର ରିଜର୍ଭ ପ୍ରକଳ୍ପ ମଧ୍ୟରୁ ଅନ୍ୟତମ ।ଅନନ୍ୟଟି ଉରଣ୍ଡୀ-ସିତଣ୍ଡି ନାମରେ ପରିଚିତ । ଇନ୍ଦ୍ରାବତୀ ନଦୀ ଏହି ପାର୍କର ପୂର୍ବ ଅଞ୍ଚଳରୁ ପଶ୍ଚିମ ଅଞ୍ଚଳ ଯାଇ ପ୍ରବାହିତ ଓ ଏହା ସେ ପଟରେ ପ୍ରାଚୀର ପରି କାର୍ଯ୍ୟ କରିଥାଏ ।ଏହି ପାର୍କର ଆୟତନ 2799.08 ବର୍ଗ କିଲୋମିଟର । ଏହା 1978ରେ ଜାତୀୟ ପାର୍କ ଓ 1983ରେ ଜାତୀୟ ବ୍ୟାଘ୍ର ଅଭୟାରଣ୍ୟର ମାନ୍ୟତା ପାଇଥିଲା । ଏହାକୁ ଭାରତର ସର୍ବଶ୍ରେଷ୍ଠ ବ୍ୟାଘ୍ର ଅଭୟାରଣ୍ୟ କୁହାଯାଏ । ଭୌଗୋଳିକ ସ୍ଥିତି ପାର୍କ ସାଧାରଣତଃ 177ରୁ 599 ମିଟର ସମୁଦ୍ରପତ୍ତାନ ଉପରେ ରହିଛି । ମୁଖ୍ଯତଃ ପାର୍ବତ୍ଯ ଆରଣ୍ୟରେ ପୂର୍ଣ ଏହି ପାର୍କରେ ବହୁବିଧ ପ୍ରକାର ବନ୍ୟ ପ୍ରାଣୀ ଓ ପକ୍ଷୀ ରହନ୍ତି । ସେଥିମଧ୍ୟରୁ କେତେକ ଅବଲୁପ୍ତ ଅବସ୍ଥାକୁ ଆସୁଥିବା ବିରଳ ପ୍ରଜାତିର ଜୀବ ଜନ୍ତୁ ମଧ୍ୟ ଅନ୍ତର୍ଭୁକ୍ତ ।ଚିର ସବୁଜ ତଥା ଘ୍ଯଞ୍ଚ ଆରଣ୍ୟରେ ପରିପୂର୍ଣ ଏହି ପାର୍କ ପର୍ଯ୍ୟଟକଙ୍କୁ ବହୁ ସଂଖ୍ୟା ରେ ଆକର୍ଷିତ କରେ । ବୃକ୍ଷରାଜି ଏଠାରେ ଟ୍ରାପିକାଳ ଜାତୀୟ ଆର୍ଦ୍ର ଭୂ7ମି ଜଙ୍ଗଲରେ ହଉଥିବା ଶାଲ , ପିଆଶାଳ , ଓ ବାଉଶ ବୃକ୍ଷ ବହୁଳ ପରିମାଣରେ ଦେଖାଯାଇଥାଏ । ଏହି ଜଙ୍ଗଲ ମଧ୍ୟରେ ଉତ୍କୃଷ୍ଟ ତୃଣଭୂମିଗୁଡ଼ିକ ମଧ୍ୟ ରହିଥିବାରୁ ତାହା ଆରଣ୍ୟ ମହିଷୀ ଓ ଚିତଳ , ସଂବର , ହରିଣ ନୀଳଗାଇ , ଗୌର ଆଦି ଜନ୍ତୁଙ୍କ ପାଇଁ ଆହାର ଦେଇଥାଏ । ବନ୍ୟପ୍ରାଣୀ ଅସିଆ ଆରଣ୍ୟ ମହିଷୀ ଏହି ପାର୍କରେ ବହୁ ସଂଖ୍ୟାରେ ଏବେ ଯାଏ ରହିଛନ୍ତି । ଯଦିଓ ସେମାନେ ଅନନ୍ୟ ସ୍ଥାନରେ ବିଲୁପ୍ତ ହେଇ ଗଲେଣି । ଭାରତୀୟ ବାଇଶନ ,  ( ଗୌର) ସଂଭର , ଚିତଳ ଚାରି ଶ୍ରୁଙ୍ଗ ବିଶିଷ୍ଟ ହରିଣ , ଜଙ୍ଗଲି ଶ୍ୱାନ , ଉଡନ୍ତା ନେଉଳ ପୋର୍କୁପାଇନ ଆଦି ଏହାର ମୂଲ୍ଯବାନ ପ୍ରନିସମ୍ପଦ ଭିତରେ ଅଛନ୍ତି  । ଏହା ଚ୍ଯହାଡ ବହୁ ସହନ୍ୟାରେ କୋବରା , ପାଇଥନ ଜାତୀୟ ସରୀସୃପ ମଧ୍ୟ ଦେଖାଯାଇଥାନ୍ତି । ଯାତାୟତ ଜଗଦଳପୁର ଠାରୁ ଏଠାକୁ ସହଜରେ ରାସ୍ତା ପଥ ଦେଇ ଆସି ହୁଏ । ଏଠାରୁ ନିକଟତମ ଗ୍ରାମ କୁଟୃଇଠାରୁ 22.4 କିଲୋମିଟର ଜଗଦଳ ପୁର - ଭୋପାଲପଟ୍ଟନାମ ରାସ୍ତାରେ ଆସିଲେ ପହଞ୍ଚି ହୁଏ । ଜଗଦଳପୁରଠାରୁ 145.6 କିଲୋମିଟର ଆସିଲେ କୁଟୃଇ ଲିଙ୍କ ରୋଡ ପହଞ୍ଚି ହୁଏ । ଏହାର ନିକଟତମ ରେଳ ଷ୍ଟେସନ ଓ ବିମାନ ବନ୍ଦର ଜଗଦଳପୁରଠାରେ ଅବସ୍ଥିତ । ଗସ୍ତ ସମୟ ଡିସେମ୍ବର 15ରୁ ଜୁନ 15 ଯାଏ ପାର୍କକୁ ପାରଦର୍ଶନ ପାଇଁ ଆସିବାର ଉପଯୁକ୍ତ ସମୟ ।
ଦୀପ୍ତିରଞ୍ଜନ ପଟ୍ଟନାୟକ  (ଜନ୍ମ: ୨୫ ନଭେମ୍ବର ୧୯୬୦) ଜଣେ ଓଡ଼ିଆ ଗାଳ୍ପିକ  । ୨୦୧୩ ମସିହାରେ ସେ ତାଙ୍କର କ୍ଷୁଦ୍ରଗଳ୍ପ ସଂକଳନ  "ସନ୍ଦିଗ୍ଧ ଶୈଶବ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସେ ଶିଶୁ ସାହିତ୍ୟ ଓ ଅନୁବାଦ ସାହିତ୍ୟ ମଧ୍ୟ ରଚନା କରନ୍ତି । ବୃତ୍ତିରେ ସେ ଜଣେ ଅଧ୍ୟାପକ ।
ଭୋକ୍ସେଲୋଟୋର  (ଇଂରାଜୀ ଭାଷାରେ ), ଅକ୍ସବ୍ରାଇଟା ଏକ ବେପାର ନାମ, ହେଉଛି ସିକ୍ଲ ସେଲ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ପ୍ରମାଣ ଦର୍ଶାଏ ଯେ ଏହା ହେମୋଗ୍ଲୋବିନ୍ ସ୍ତରକୁ ଉନ୍ନତ କରିଥାଏ; ତଥାପି ସାମଗ୍ରିକ ଲାଭ ୨୦୨୧ ସୁଦ୍ଧା ଅସ୍ପଷ୍ଟ ଅଟେ। ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ପେଟ ଯନ୍ତ୍ରଣା, ରାସ, ଜ୍ୱର ଏବଂ ଥକାପଣ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାରର ସୁରକ୍ଷା ଅସ୍ପଷ୍ଟ ଅଟେ । ଅସ୍ୱାଭାବିକ ହେମୋଗ୍ଲୋବିନର ଅମ୍ଳଜାନ ବହନ କରିବା କ୍ଷମତାକୁ ଉନ୍ନତ କରି ଏହା କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଭୋକ୍ସେଲୋଟୋର ଅନୁମୋଦିତ ହୋଇଥିଲା । ୟୁରୋପରେ ୨୦୧୬ ମସିହାର ଏହାକୁ ଅନାଥ ନାମ   ଦିଆଯାଇଥିଲା । ଯୁକ୍ତରାଷ୍ଟ୍ରରେ ଏହା ପିଛା ୨୦୨୧ ସୁଦ୍ଧା ମାସକୁ ପ୍ରାୟ ୧୦,୧୦୦ ଡଲାର ଖର୍ଚ୍ଚ ହେଉଥିଲା ।
କୋଦୁରୁ ନାରାୟଣ ରାଓ  (ଜନ୍ମ: ୨୫ ଜୁନ ୧୯୬୨) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାରଳାଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୋଦୁରୁ ନାରାୟଣ ରାଓ ୧୯୬୨ ମସିହାର ଜୁନ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେ. ଭାସ୍କର ରାଓ । ରାଜନୈତିକ ଜୀବନ କୋଦୁରୁ ନାରାୟଣ ରାଓ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର ଜଣେ କର୍ମୀ ଭାବରେ କାର୍ଯ୍ୟ କରିଛନ୍ତି । ପୂର୍ବରୁ ସେ ବିଜୁ ଜନତା ଦଳର ସଭ୍ୟ ଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନ ସମୟରେ ତାଙ୍କୁ ବିଜେଡିରୁ ଟିକେଟ୍ ନ ମିଳିବାରୁ ସେ ଇସ୍ତଫା ଦେଇଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ପାରଳାଖେମୁଣ୍ଡି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫୨,୦୨୯ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରୁପେଶ କୁମାର ପାଣିଗ୍ରାହୀଙ୍କ ଠାରୁ ୩,୯୯୮ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ପ୍ରୋଟିନୁରିଆ କୁହାଯାଏ ଯେତେବେଳେ ମୂତ୍ରରେ ଅତ୍ୟଧିକ ପ୍ରୋଟିନର ଉପସ୍ଥିତି ମିଳେ । ଏହାଦ୍ୱାରା ପରିସ୍ରା ଫେଣଯୁକ୍ତ ହୋଇପାରେ । ରୋଗ ଜଟିଳ ହେଲେ ଗୋଡ ଫୁଲିଯିବା, ହୃଦ ରୋଗ, ରକ୍ତ ଜମାଟ ବାନ୍ଧିବା ଏବଂ ମାଂସପେଶୀ ହ୍ରାସ ହୋଇପାରେ। ଏହାକୁ କ୍ଷଣସ୍ଥାୟୀ ଏବଂ ସ୍ଥାୟୀ ଭାବରେ ବିଭକ୍ତ କରାଯାଇପାରେ  କ୍ଷଣସ୍ଥାୟୀ କାରଣଗୁଡ଼ିକରେ ମୂତ୍ରାଙ୍ଗ ସଂକ୍ରମଣ, ଜ୍ୱର, ବ୍ୟାୟାମ, ଗର୍ଭଧାରଣ ଏବଂ ଦୀର୍ଘ ସମୟ ପର୍ଯ୍ୟନ୍ତ ଗୋଟିଏ ପାଦରେ ଠିଆ ଯୋଗୁ ହୋଇପାରେ । ମୂତ୍ରରେ ବାହାରିବା ପୁଷ୍ଟିସାର କ୍ଷୟ ହେବା ହେଉଛି ବୃକ୍‌କ ନଷ୍ଟ ହେବାର ସଙ୍କେତ; ରୋଗର ଗମ୍ଭୀରତା ସହିତ ପୁଷ୍ଟିସାର କ୍ଷୟ ଜଡ଼ିତ ଥାଏ । ଏଥିରେ ଗ୍ଲୋମେରୁଲୋନେଫ୍ରାଇଟିସ୍, କେତେକ ଔଷଧ, ମଧୁମେହ, ହୃଦ୍‌ପାତ, ଉଚ୍ଚ ରକ୍ତଚାପ ଏବଂ ମାୟେଲୋମା ଅନ୍ତର୍ଭୁକ୍ତ ହୋଇପାରେ। ସାଧାରଣତ ମୂତ୍ରରେ ୧୫ ମିଗ୍ରା/ ମିମୋଲ କିମ୍ବା ୧୫୦ମିଗ୍ରା/ 24 ଘଣ୍ଟା ପୁଷ୍ଟିସାର ଥାଏ । ୪୫ରୁ ୫୦ ମିଗ୍ରା/ ମିମୋଲରୁ ଅଧିକ ପରିସ୍ରା ପ୍ରୋଟିନ୍ -କ୍ରିଏଟିନାଇନ୍ ଅନୁପାତ  (ୟୁପିସିଆର/ ) କିମ୍ବା 30 ମିଗ୍ରା / ରୁ ଅଧିକ ପରିସ୍ରା ଆଲବୁମିନ- କ୍ରିଏଟିନାଇନ୍ ଅନୁପାତ  (ୟୁଏସିଆର/ ) ଭାବରେ ପ୍ରୋଟିନୁରିଆକୁ ବ୍ୟାଖ୍ୟା କରାଯାଇଛି  । ପରିସ୍ରାରେ ରକ୍ତ ଉପସ୍ଥିତ ନହେବା କିମ୍ବା ୟୁପିସିଆର ୧୦୦ମିଗ୍ରା/ ମିମୋଲରୁ ଅଧିକ ନହେବା ପର୍ଯ୍ୟନ୍ତ ସାଧାରଣତଃ ଅଧିକ ଅନୁସନ୍ଧାନ ଆବଶ୍ୟକ ହୁଏ ନାହିଁ । ଗୁରୁତର ପ୍ରୋଟିନୁରିଆ  (> ୩୫୦ ମିଗ୍ରା/ ମିମୋଲ କିମ୍ବା ୩.୫ଗ୍ରା/ ୨୪ ଘଣ୍ଟା) ଥିଲେ ତାହାକୁ ନେଫ୍ରୋଟିକ୍ ସିଣ୍ଡ୍ରୋମ ଭାବରେ ବ୍ୟାଖ୍ୟା କରାଯାଇଛି  । ଯେଉଁମାନଙ୍କର ନିର୍ଜଳନ ଅଛି, ସେମାନଙ୍କର ପରୀକ୍ଷା ମିଥ୍ୟା ସକରାତ୍ମକ ହୋଇପାରେ । ବୟସ୍କମାନଙ୍କଠାରେ ପ୍ରୋଟିନୁରିଆ ଅପେକ୍ଷାକୃତ ସାଧାରଣ, ପ୍ରାୟ ୨୦% ଲୋକଙ୍କଠାରେ ଦେଖାଯାଏ । ଯେଉଁମାନଙ୍କର ସକରାତ୍ମକ ପରିସ୍ରା ଡିପଷ୍ଟିକ୍ ଥାଏ, ସେମାନଙ୍କ ମଧ୍ୟରୁ ୨%ରୁ କମ୍ ଗୁରୁତର ଥାଏ । ଜାପାନରେ ଲୋକମାନେ ଏହି ଅବସ୍ଥା ପାଇଁ ରୁଟିନ ସ୍କ୍ରିନିଂ କରନ୍ତି ।
ଶୁକ୍ରବାର ହେଲା ସପ୍ତାହର ଏକ ଦିନ ଯାହା ଗୁରୁବାର ପରେ ଓ ଶନିବାର ପୂର୍ବରୁ ଆସେ । ହିନ୍ଦୁ ଧାର୍ମିକ ପରମ୍ପରାରେ ଶୁକ୍ରବାର ଶକ୍ତିମାତା ଏବଂ ଗ୍ରହଦେବତା ଶୁକ୍ରଙ୍କୁ ସମର୍ପିତ । ଶକ୍ତିଙ୍କ ସ୍ୱରୂପ ହେଲେ ଦେବୀ ମାତା ଦୁର୍ଗା ଏବଂ ତାଙ୍କର ଅବତାର କାଳୀ, ଅନ୍ନପୂର୍ଣ୍ଣେଶ୍ୱରୀ ଏବଂ ସନ୍ତୋଷୀ ଏହି ଦିନ ମୁଖ୍ୟତଃ ଦେବୀ ସନ୍ତୋଷୀ ମାତାଙ୍କ ସମ୍ମାନର୍ଥେ ବ୍ରତଧାରଣ କରାଯାଇଥାଏ ଏହି ବ୍ରତ-ଉପବାସ  ଷୋହଳ ଶୁକ୍ରବାର ବ୍ରତ  ଭାବେ ସମଗ୍ର ଭାରତରେ ପ୍ରସିଦ୍ଧ କାରଣ ବ୍ରତଧାରୀମାନେ କ୍ରମାଗତ ଭାବେ ୧୬ଟି ଶୁକ୍ରବାରରେ ଉପବାସ ପାଳନ କରିଥା ନ୍ତି ମା 'ସନ୍ତୋଷୀଙ୍କୁ ପୂଜା କଲେ ସୁଖ, ଶାନ୍ତି ପ୍ରାପ୍ତି ସହ ମନସ୍କାମନା ପୂର୍ଣ୍ଣ ହୁଏ ବୋଲି ବିଶ୍ୱାସ ରହିଛି । ଯେକୌଣସି ମାସର ଶୁକ୍ଳପକ୍ଷରୁ ଏହି ବ୍ରତ ଆରମ୍ଭ କରାଯାଇଥାଏ । ଏହିଦିନରେ ଶୁଭ୍ର-ଶ୍ୱେତ ବର୍ଣ୍ଣକୁ ଗୁରୁତ୍ୱ ଦିଆଯାଏ ଏହିଦିନରେ ଶକ୍ତିଙ୍କର ଉପାସନା ଅତ୍ୟନ୍ତ ପବିତ୍ର କର୍ମବିଶେଷ ଭାରତର ବିଭିନ୍ନ ଅଞ୍ଚଳରେ ଥିବା ଶକ୍ତି ଉପାସନା ଧର୍ମପୀଠ ଗୁଡ଼ିକରେ ଏହିଦିନ ପ୍ରବଳ ଜନସମାଗମ ହୋଇଥାଏ ଭକ୍ତ-ଶ୍ରଦ୍ଧାଳୁମାନେ ଶ୍ୱେତବସ୍ତ୍ର ପରିଧାନପୂର୍ବକ ପୂଜାପାଠ କରିଥା ନ୍ତି ସୂର୍ଯ୍ୟୋଦୟ ପୂର୍ବରୁ ଉପବାସ ଆରମ୍ଭ ହୋଇ ଭଙ୍ଗ କରାଯାଏ ସୂର୍ଯ୍ୟାସ୍ତ ପରେ ବ୍ରତଧାରୀମାନେ କେବଳ ରାତ୍ରିଭୋଜନ ଗ୍ରହଣ କରିଥା ନ୍ତି ଦୁଗ୍ଧ ଏବଂ ଖିରି ଭଳି ଶ୍ୱେତବର୍ଣ୍ଣା ଖାଦ୍ୟ-ଦ୍ରବ୍ୟ ଗ୍ରହଣ କରିବା ବିଧି ସର୍ବତ୍ର ପ୍ରଚଳିତ । ମା 'ସନ୍ତୋଷୀଙ୍କ ବ୍ରତଧାରୀଙ୍କୁ ଶୁକ୍ରବାର ଦିନ ଖଟା ଓ ଆମିଷ ଖାଦ୍ୟ ବାରଣ କରାଯାଇଥାଏ । ବ୍ରତ ଶେଷରେ ହଳଦି, ଗୁଡ଼ ଓ ଚଣାର ଭୋଗ ଲଗାଯାଏ ।
ବିଦୀର୍ଣ୍ଣ ଜରାୟୁ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ଗର୍ଭାବସ୍ଥାରେ ବା ପ୍ରସବ   ସମୟରେ ଜରାୟୁର   କାନ୍ଥ   ଫାଟିଯାଏ  । ସ୍ୱାଭାବିକ ଭାବରେ ଜରାୟୁ ବିଦୀର୍ଣ୍ଣ ହେବାବେଳେ ଅଧିକ ଯନ୍ତ୍ରଣା, ଯୋନୀ ରକ୍ତସ୍ରାବ, ଜରାୟୁର ସଙ୍କୋଚନରେ   ପରିବର୍ତ୍ତନ ହେଉଥିଲେ ମଧ୍ୟ ସର୍ବଦା ଏହି ଲକ୍ଷଣମାନ ପ୍ରକାଶ ପାଏନାହିଁ । ମାତା ବା ଶିଶୁଙ୍କର ଏହି କାରଣରୁ ବିକଳାଙ୍ଗ ବା ମୃତ୍ୟୁ ହୋଇପାରେ । ସିଜରିଆନ ସେକସନ ପରେ ଯୋନୀପଥ ପ୍ରସବ   ହେଲେ, ଜରାୟୁରେ ସ୍କାର ଥିଲେ, ବାଧାପ୍ରାପ୍ତ ପ୍ରସବ   ହେଉଥିଲେ, ପ୍ରେରିତ ପ୍ରସବ   କରାଯାଉଥିଲେ, ଆଘାତପ୍ରାପ୍ତ   ଥିଲେ, କୋକେନ ସେବନ କରୁଥିଲେ ଏହି ରୋଗର ସଙ୍କଟ ସୃଷ୍ଟି ହୁଏ । ପ୍ରସବ   ସମୟରେ ବିଦୀର୍ଣ୍ଣ ହେବା ସମ୍ଭାବନା ଥିଲେ ମଧ୍ୟ ଗର୍ଭାବସ୍ଥାରେ ପୁର୍ବରୁ ମଧ୍ୟ ଏହା ହୋଇପାରେ । ପ୍ରସବ ସମୟରେ ଶିଶୁର ହୃଦ୍‌ଗତି ହାରର ଦୃତ ଅବନତି ହେଲେ ଏହି ରୋଗ ସନ୍ଦେହ କରାଯାଏ । ପୂର୍ବରୁ ଜରାୟୁରେ ଆଘାତ ଦାଗ ବା ସ୍କାର ଥିଲେ ସେହି ପୁରୁଣା ଦାଗ ସ୍ଥାନରେ ଜରାୟୁ ଫାଟିଯାଏ   କିନ୍ତୁ ଏହା ଏକ ଅଳ୍ପ ସାଂଘାତିକ ଅବସ୍ଥା । ଏହି ରୋଗରେ ତୁରନ୍ତ ଅପରେଶନ କରି ରକ୍ତସ୍ରାବ ବନ୍ଦ କରାଯାଏ । ରକ୍ତସ୍ରାବ ନିୟନ୍ତ୍ରଣ ନହୋଇପାରିଲେ ହିସ୍ଟେରେକ୍ଟୋମି   ଅପରେଶନ କରିବା ଆବଶ୍ୟକ ହୁଏ । ଅଧିକ ରକ୍ତସ୍ରାବ ହେଉଥିଲେ ଏହାର ପୁର୍ତ୍ତି ନିମନ୍ତେ ରକ୍ତ ଟ୍ରାନ୍ସଫ୍ୟୁଜନ   ଦିଆଯାଏ । ଥରେ ବିଦୀର୍ଣ୍ଣ ଜରାୟୁ ଇତିହାସ ଥିଲେ ପରବର୍ତ୍ତୀ ଗର୍ଭାବସ୍ଥାରେ ସିଜରିଆନ ସେକସନ  କରିବାକୁ ସୁପାରିସ କରାଯାଏ । ଏକ ନିର୍ଦ୍ଦିଷ୍ଟ ପ୍ରକାରର   ସିଜରିଆନ ସେକସନ ପରେ ବିଦୀର୍ଣ୍ଣ ଜରାୟୁ ହାର ପ୍ରାୟ ୦.୯% ହୁଏ । ଏକାଧିକ ସିଜରିଆନ ସେକସନ ହୋଇଥିଲେ ବା ଅସ୍ୱାଭାବିକ ସିଜରିଆନ ସେକସନ କରାଯାଇଥିଲେ ଏହି ବିଦୀର୍ଣ୍ଣ ଜରାୟୁ ହାର ଅଧିକ ଥାଏ । ଜରାୟୁରେ ଦାଗ ବା ସ୍କାର ଥିଲେ ଯୋନୀପଥ ପ୍ରସବ ଫଳରେ ୧୨,୦୦୦ରେ ଜଣକର ବିଦୀର୍ଣ୍ଣ ଜରାୟୁ ହୁଏ । ଏଥିରେ ଶିଶୁର ମୃତ୍ୟୁ ସଙ୍କଟ ପ୍ରାୟ ୬% । ବିକାଶଶୀଳ ଦେଶମାନଙ୍କରେ   ଏହି ରୋଗ ହାର ଅଧିକ ଥାଏ ଓ ଫଳାଫଳ ମଧ୍ୟ ନିରୁତ୍ସାହ ଜନ‌କ ହୁଏ ।
ଅମଳନେର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଜଲ୍‌‌ଗାଓଁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଅମଳନେର ୨୧.୦୪୩୦ ଉତ୍ତର ଅକ୍ଷାଂଶ ଓ ୭୫.୦୬୦୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅମଳନେର ସହରର ମୋଟ ଜନସଂଖ୍ୟା ୯୧୪୫୬ ଅଟେ । ସେଥି ମଧ୍ୟରୁ ୫୧.୯୪% ଜଣ ପରୁଷ ହୋଇଥିବା ବେଳେ ୪୮.୦୬% ଜଣ ନାରୀ ଅଟନ୍ତି । ଅମଳନେରର ସାକ୍ଷରତା ହାର ୭୨.୮୬% ଅଟେ । ଏହା ଜାତୀୟ ହାରଠାରୁ ୮.୦୨% ପ୍ରତିଶତ କମ ଅଟେ । ସେଥିରୁ ୪୧.୬୭% ପ୍ରତିଶତ ପୁରୁଷ ଓ ୩୧.୧୯% ନାରୀ ଅଟନ୍ତି । ୧୧.୭୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଅମଳନେରର ସରକାରୀ ଭାଷା ଅଟେ ।
ଗୋପୀନାଥ ଗଜପତି  (୬ ମାର୍ଚ୍ଚ ୧୯୪୩ - ୧୦ ଜାନୁଆରୀ ୨୦୨୦) ; ଜନ୍ମନାମ: ଗୋପୀନାଥ ଗଜପତି ନାରାୟଣ ଦେଓ  ପାରଳାଖେମୁଣ୍ଡିର ରାଜା ଏବଂ ଜଣେ ଭାରତୀୟ ରାଜନୀତିଜ୍ଞ ଥିଲେ । ସେ କୃଷ୍ଣଚନ୍ଦ୍ର ଗଜପତି ନାରାୟଣ ଦେବଙ୍କ ମୃତ୍ୟୁପରେ ବାଙ୍ଗାଲୋରରୁ ଆସିଥିଲେ ଏବଂ ପାରଳା ରାଜସିଂହାସନରେ ଅଭିଷିକ୍ତ ହୋଇଥିଲେ । ଭାରତୀୟ ଜାତୀୟ କଂଗ୍ରେସର ପ୍ରତିନିଧ ଭାବରେ ସେ ବ୍ରହ୍ମପୁର ଲୋକ ସଭା ନିର୍ବାଚନ ମଣ୍ଡଳୀରୁ ୯ମ ଏବଂ ୧୦ମ ଲୋକ ସଭାକୁ ନିର୍ବାଚିତ ହୋଇଥିଲେ । ପରବର୍ତ୍ତୀ ସମୟରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ଏବଂ ପୁଣି ୨୦୦୯ରେ ବିଜୁ ଜନତା ଦଳରେ ଯୋଗ ଦେଇଥିଲେ ।
ଲକ୍ଷ୍ମୀପ୍ରିୟା ମହାପାତ୍ର ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଓଡ଼ିଆ କଥାଚିତ୍ର ଅଭିନେତ୍ରୀ ଥିଲେ । ସେ ଗୁରୁ କେଳୁଚରଣ ମହାପାତ୍ରଙ୍କ ଧର୍ମପତ୍ନୀ ଥିଲେ । ୧୯୪୬ ମସିହାରୁ ସେ ଅନ୍ନପୂର୍ଣ୍ଣା ରଙ୍ଗମଞ୍ଚରେ ଅଭିନୟ ଆରମ୍ଭ କରିଥିଲେ । ମଞ୍ଚରେ ଓଡ଼ିଶୀ ନୃତ୍ୟ ପ୍ରଦର୍ଶନ କରିଥିବା, ସେ ପ୍ରଥମ ମହିଳା ନର୍ତ୍ତକୀ ଥିଲେ । ବ୍ୟକ୍ତିଗତ ଜୀବନ ଲକ୍ଷ୍ମୀପ୍ରିୟାଙ୍କ ଜନ୍ମସ୍ଥାନ ଥିଲା ଖୋର୍ଦ୍ଧା । ସେ ରାମ ମାଣିଆ, କାଶୀନାଥ ସାହୁ, ଲକ୍ଷ୍ମୀଧର ପାତ୍ର ଓ ଲିଙ୍ଗରାଜ ନନ୍ଦ ଆଦି ଗୁରୁଙ୍କ ପାଖରୁ ଅଭିନୟ ଓ ନୃତ୍ୟ ଶିକ୍ଷାଲାଅ କରିଥିଲେ । ସେ ନିଜ ଅନ୍ନପୂର୍ଣ୍ଣା ବି ରଙ୍ଗମଞ୍ଚର ସହ ଅଭିନେତା ଓ ନୃତ୍ୟସାଥୀ କେଳୁଚରଣ ମହାପାତ୍ରଙ୍କୁ ବିବାହ କରିଥିଲେ । ତାଙ୍କ ପୁତ୍ର ରତିକାନ୍ତ ମହାପାତ୍ର ମଧ୍ୟ ଜଣେ ଓଡ଼ିଶୀ ଗୁରୁ । ତାଙ୍କ ବୋହୁ ସୁଜାତା ମହାପାତ୍ର ମଧ୍ୟ ଜଣେ ଓଡ଼ିଶୀ ନୃତ୍ୟଶିଳ୍ପୀ । ୨୦୨୧ ମସିହା ମାର୍ଚ୍ଚ ମାସ ୨୦ ତାରିଖରେ ଭୁବନେଶ୍ୱରଠାରେ ତାଙ୍କର ପରଲୋକ ଘଟିଥିଲା । ପୁରୀ ସ୍ୱର୍ଗଦ୍ୱାରଠାର ରାଷ୍ଟ୍ରୀୟ ମର୍ଯ୍ୟଦା ସହ ତାଙ୍କର ଶେଷକୃତ୍ୟ ସମ୍ପର୍ଣ୍ଣ କରାଯାଇଥିଲା । ଅଭିନେତ୍ରୀ ଜୀବନ ୧୯୪୬ ମସିହାରୁ ସେ ରଞ୍ଚମଞ୍ଚରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ନାଟକ ମଧ୍ୟରେ ମ୍ୟାନେଜର, ଭରସା, ତଅପୋଇ, କଳାପାହାଡ଼, ମୂଲିଆ, ସାଧବ ଝିଅ, ଦଶାବତାର ଆଦି ଅନ୍ୟତମ ଥିଲା । ୧୯୫୯ ମସିହାରେ ମା କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ଲକ୍ଷ୍ମୀପ୍ରିୟା, ୪ଟି ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି ।
ଡିଫ୍ଲୁନିସାଲ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଡୋଲୋବିଡ୍ ଏହାର ଏକ ବିକ୍ରୟ ନାମ, ହେଉଛି ଏକ ନନଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଯାହା ଯନ୍ତ୍ରଣା, ଜ୍ୱର ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସାମାନ୍ୟରୁ ମଧ୍ୟମ ଧରଣର ଯନ୍ତ୍ରଣା ପାଇଁ ବ୍ୟବହୃତ ହୁଏ । ଏହାର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ୧୨ ଘଣ୍ଟା ପର୍ଯ୍ୟନ୍ତ ରହିଥାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ପେଟ ବ୍ୟଥା, ଥକାପଣ, କାନନାଦ ଏବଂ ରାସ ହୋଇପାରେ । ଗୁରୁତର ପାର୍ଶ୍ୱ ପ୍ରତିକ୍ରିୟାରେ ହୃତ୍‌ପିଣ୍ଡ ସମସ୍ୟା, ଉଚ୍ଚ ରକ୍ତଚାପ, ଫୁଲା, ବୃକ୍‌କ ସମସ୍ୟା ଏବଂ ପାକସ୍ଥଳୀ ରକ୍ତସ୍ରାବ ହୋଇପାରେ । ଗର୍ଭାବସ୍ଥାର ପରବର୍ତ୍ତୀ ଭାଗ ସମୟରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ସାଲିସିଲିକ ଏସିଡରୁ ଏହା ଉତ୍ପନ୍ନ ହୋଇଥିଲା । ୧୯୭୧ ମସିହାରେ ଡିଫ୍ଲୁନିସାଲକୁ ମର୍କ ଶାର୍ପ ଆଣ୍ଡ ଡୋମ ବିକଶିତ କରିଥିଲେ ଏବଂ ୧୯୮୨ ମସିହାରେ ଯୁକ୍ତରାଷ୍ଟ୍ରରେ ଏହା ଚିକିତ୍ସା କ୍ଷେତ୍ରରେ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୫୦୦ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୩୩ ଡଲାର ଥିଲା ।
ଅନୁଗୋଳ ଜିଲ୍ଲାର ପ୍ରଖ୍ୟାତ ଦେବୀ ମା ଲୋଭୀ ଠାକୁରାଣୀଙ୍କ ବିଜେସ୍ଥଳୀ ଗଡସନ୍ତ୍ରୀ ଗ୍ରାମରେ ଓ ଆଲମ ଘର ତୁଳସୀପାଳ ଗ୍ରାମରେ ଅବସ୍ଥିତ। ମା 'ଙ୍କ ମନ୍ଦିର ପାଖରେ ଅଛି ପୁରୁଣା ଆଙ୍କୁଲ ଗଛ ଓ ପୁରୁଣା ପୋଖରୀ । ପ୍ରତ୍ୟେକ ଶୁଭକାର୍ଯ୍ୟରେ ମା 'ଙ୍କୁ ପ୍ରଥମେ ପୂଜା କରାଯାଏ । ଦେବୀଙ୍କର ବର୍ଷରେ ଦୁଇଥର ମୁଖ୍ୟପୂଜା କରାଯାଇଥାଏ । ପ୍ରଥମେ ଶ୍ରାବଣ ମାସରେ ସାରିଆ ଧାନ ଓ ତାଳ ନୂଆ ଦିଆଯାଏ । ଦ୍ୱିତୀୟଟି କାର୍ତ୍ତିକ ପୂର୍ଣ୍ଣମୀ ଦିନ ବଳି ଭୋଜା ସହ ପୂଜା କରାଯାଏ । ସେଠାରେ ମଧ୍ୟ ଚାରିଦିନଧରି ବିଜେସ୍ଥଳୀରେ ବଡ଼ ଯାତ୍ରା ହୁଏ। ବିଭିନ୍ନ ପ୍ରାନ୍ତରୁ ହଜାର ହଜାର ଭକ୍ତ ଆସି ସମାଗମ ହୁଅନ୍ତି। ଠାକୁରାଣୀଙ୍କ ପ୍ରତୀକକୁ ତୁଳସୀପାଳ ଗ୍ରାମରୁ ଦେହୁରୀ  (ପୂଜକ) କାନ୍ଧଭାରଦ୍ୱାରା ମହାପଟୁଆରରେ ବିଜେସ୍ଥଳୀକୁ ବୋହି ଆଣନ୍ତି । ପଟୁଆରରେ ଛତି ତରାସ ସହିତ ନିଶାଣ ବାଦ୍ୟ ଓ ଲୋକନୃତ୍ୟକୁ ସାମିଲ କରାଯାଇଥାଏ । ଏହି ଗ୍ରାମଦ୍ୱୟରେ କେଉଁ ଆବହମାନ କାଳରୁ କଳାଚୁଡି, କଳାଲୁଗା ପିନ୍ଧିବା ମନା । ରାତିରେ ମାଆ ଯିବା ଆସିବା କରନ୍ତି ଏବଂ ତାଙ୍କ ସ୍ୱପ୍ନାଦେଶ ଯୋଗୁଁ ଏହି ଗାଁରେ କାହାଘରେ ଢିଙ୍କି ରଖିବା ନିଷେଧ । ମାଆଙ୍କ ଯାତ୍ରା ଦିନ ଗ୍ରାମର କେହି କଳାରଙ୍ଗ ବସ୍ତ୍ର ପିନ୍ଧନ୍ତି ନାହିଁ । ଗଡ଼ସନ୍ତ୍ରୀ ଗାଁସ୍ଥିତ ଲୋଭୀକୂଅରୁ ତିନିଗରା ପାଣି ଆଣି ପୂଜାକରାଯାଏ । ପାଣି ଆଣିବା ସମୟରେ କେହି ସାମନାକୁ ଆସିବା ନିଷେଧ । ଏକଦା ସମ୍ବଲପୁର ଜନୈକ ତାନ୍ତ୍ରିକ ମାଆଙ୍କୁ ଏଠାରୁ ନେଇଯାଇଥିଲେ । ଏହା ପରେ ଦୁର୍ଦ୍ଦଶାଗ୍ରସ୍ତ ହେବା ଯୋଗୁଁ ଜଣେ ସନ୍ନ୍ୟାସୀଙ୍କ ପରାମର୍ଶରେ ପୁନର୍ବାର ଉକ୍ତସ୍ଥାନରେ ଛାଡିଦେଇ ଗଲେ । ସମାଜ, ପୃଷ୍ଠା-୮,୧୪.୧୧.୨୦୧୬</ > କିମ୍ବଦନ୍ତୀ ତ୍ରେତୟାଯୁଗରେ ଲଙ୍କାଗଡ଼ରେ ମାଆ ରାବଣଙ୍କଦ୍ୱାରା ପୂଜା ପାଉଥିଲେ । ଲଙ୍କାଗଡ଼ ଜୟ ପରେ ପ୍ରଭୁ ରାମଚନ୍ଦ୍ର ପୁଷ୍ପକ ବିମାନରେ ଅଯୋଧ୍ୟା ଯାଉଥିବା ବେଳେ ଦେବୀ ତାଙ୍କୁ ଅନୁସରଣ କରିଥିଲେ । ରାମଚନ୍ଦ୍ର ପଚାରିବାରୁ ସେ କହିଲେ, ରାବଣ ହତପରେ ସେ ଏଠି ଅପୂଜ୍ୟ ହେବେ । ତେଣୁ ତାଙ୍କୁ ଅଯୋଧ୍ୟା ନିଆଯାଉ । ପ୍ରଭୁ ରାମ କହିଲେ, ସ୍ଥାନୀୟ ଜନପଦଦ୍ୱାରା ତୁମେ ପୂଜିତ ହୁଅ ମୁଁ ତୁମକୁ ଏହି ବର ପ୍ରଦାନ କରୁଛି । ଏହି ବନପ୍ରଦେଶ ଲଙ୍ଗୁଡିହ ନାମରେ ପ୍ରସିଦ୍ଧ ହେଲା ।
ଝିଲିମିଲି - ୧୯୭୮ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଅଭିନେତ୍ରୀ ଜୟାସ୍ୱାମୀ ଝିଲିମିଲି କଥାଚିତ୍ରରୁ ନିଜ ଅଭିନୟ ଜୀବନ ଆରମ୍ଭ କରିଥିଲେ ।
ଏଷ୍ଟାଜୋଲାମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ପ୍ରୋସମ, ହେଉଛି ଏକ ଔଷଧ ଯାହା ନିଦ୍ରାହୀନତା ପାଇଁ ବ୍ୟବ‌ହୃତ ହୁଏ । ଶୋଇବା ପୂର୍ବରୁ ଏହା ପାଟିରେ ଦିଆଯାଏ । ଔଷଧର ପ୍ରଭାବ ୩୦ ମିନିଟ ମଧ୍ୟରେ ଆରମ୍ଭ ହୋଇ ୮ ଘଣ୍ଟା ପର୍ଯ୍ୟନ୍ତ ରହିପାରେ । ଏହାକୁ କେବଳ ସ୍ୱଳ୍ପ ମିଆଦି ପାଇଁ ବ୍ୟବହାର କରିବାକୁ ସୁପାରିଶ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଦିନରେ ନିଦ୍ରା ଆସିବା, ଏବଂ ଶରୀରର ସମନ୍ୱୟ ଅଭାବ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆକ୍ରୋଶ, ଆନାଫିଲାକ୍‌ସିସ, ଶ୍ୱାସକ୍ରିୟା ଅବସାଦ ଏବଂ ଆତ୍ମହତ୍ୟା ପ୍ରବଣତା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ବେଞ୍ଜୋଡାଏଜେପିନ ଶ୍ରେଣୀର ଔଷଧ ଏବଂ ଜିଏବିଏକୁ  କୁ ପ୍ରଭାବିତ କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୧୯୬୮ ମସିହାରେ ଏଷ୍ଟାଜୋଲାମ ପେଟେଣ୍ଟ ହୋଇଥିଲା ଏବଂ ୧୯୭୫ ମସିହାରେ ଡାକ୍ତରୀ କ୍ଷେତ୍ରରେ ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ଏହା ଏ ପର୍ଯ୍ୟନ୍ତ ବ୍ୟବହାର ପାଇଁ ଏହା ଅନୁମୋଦିତ ହୋଇନି । ଯୁକ୍ତରାଷ୍ଟ୍ରରେ ୨୦ ମିଗ୍ରା ବିଶିଷ୍ଟ ୩୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୧୮ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ୪ ନିୟନ୍ତ୍ରିତ ପଦାର୍ଥ ଅଟେ ଯାହାର ଅପବ୍ୟବହାରର ସଙ୍କଟ ଅଛି ।
ପ୍ରୋମେଥାଜିନ  (ଇଂରାଜୀ ଭାଷାରେ ) ଏକ ପ୍ରଥମ ପିଢ଼ୀର  ଆଣ୍ଟିହିସ୍ଟାମିନ   ଔଷଧ  । ଆଲର୍ଜି  , ନିଦ୍ରା ସମସ୍ୟା ଓ ଅଇ   ହେଲେ ଏହି ଔଷଧ ଦିଆଯାଏ । ଶର୍ଦ୍ଦିର କେତେକ ଲକ୍ଷଣ ଏହି ଔଷଧ ଯୋଗୁ ଉପଶମ ହୋଇଯାଏ । ଉତ୍ତେଜିତ ଓ ଉତ୍କଣ୍ଠିତ ରୋଗୀମାନେ ମଧ୍ୟ ଏହି ଔଷଧରେ ପ୍ରଶାନ୍ତି   ପାଆନ୍ତି । ପାଟିରେ   ବା ମଳଦ୍ୱାର ବାଟେ ସପୋଜିଟରି   ଆକାରରେ ଦିଆଯାଇପାରେ । ଏହାର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ପ୍ରଶାନ୍ତି ଭାବ ଓ ଦ୍ୱନ୍ଦ୍ୱ ପ୍ରକାଶ ପାଏ । ଆଲକୋହୋଲ ଓ ଅନ୍ୟାନ୍ୟ ପ୍ରଶାନ୍ତିକରଣ ଦ୍ରବ୍ୟ ଏହାର ପ୍ରତିକ୍ରିୟାକୁ ଆହୁରି ଖରାପ କରିଦିଏ । ଗର୍ଭାବସ୍ଥା ବା ସ୍ତନ୍ୟପାନ   ସମୟରେ ଏହି ଔଷଧର ପ୍ରଭାବ ବିଷୟ ସ୍ପଷ୍ଟ ହୋଇନାହିଁ । ୨ ବର୍ଷ ବୟଷରୁ କମ୍ ଶିଶୁଙ୍କୁ ଦେଲେ ଶ୍ୱାସକ୍ରିୟା ଉପରେ ବିପରୀତ ପ୍ରଭାବ ପଡ଼େ । ଇଞ୍ଜେକସନ ଆକାରରେ ଦେଲେ ଚର୍ମ ନଷ୍ଟ ହୋଇଯାଏ । ଏହା ଫେନୋଥିଆଜିନ   ପରିବାରର ଏକ ଔଷଧ । ପ୍ରୋମେଥାଜିନ ଏକ ବୈଜ୍ଞାନିକ ଦଳଙ୍କଦ୍ୱାରା ସନ ୧୯୪୦ରେ ରୋନ-ପାଉଲେନ୍ସ  ଲାବୋରେଟରୀରେ ପ୍ରସ୍ତୁତ କରାଯାଇଥିଲା । ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୫୧ରେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ସାରା ବିଶ୍ୱରେ ମିଳେ । ପାଟିରେ ଦିଆଯାଉଥିବା ଫର୍ମୁଲାର ଏକ ଡୋଜର ହୋଲସେଲ ଦାମ ସନ ୨୦୧୮ରେ ୦.୨୦ ଆମେରିକୀୟ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ଏହି ମାତ୍ରାର ଦାମ ୦.୨୫ ପାଉଣ୍ଡରୁ କମ ।
ଆଟ୍ରୋପିନ/ଡାଇଫେନୋକ୍ସିଲେଟ  (ଇଂରାଜୀ ଭାଷାରେ / , ଅନ୍ୟ ନାମ କୋ-ଫେନୋଟ୍ରୋପ ) ଏକ ଔଷଧ ମିଶ୍ରଣ ଯେଉଁଥିରେ ଆଟ୍ରୋପିନ ଓ ଡାଇଫେନୋକ୍ସିଲେଟ   ଔଷଧ ଦ୍ୱୟ ଥାଏ ଯାହା ତରଳ ଝାଡ଼ା ରୋଗରେ ବ୍ୟବ‌ହୃତ ହୁଏ  । ଏହା କ୍ଲୋସ୍ଟ୍ରିଡାୟୋଡେସ ଡିଫିସିଲ ସଂକ୍ରମଣ   ଥିଲେ ଦିଆଯାଏ ନାହିଁ । ଏହା ପାଟିରେ ଦିଆଯାଏ । ଏକ ଘଣ୍ଟା ମଧ୍ୟରେ ଏହାର ପ୍ରଭାବ ଆରମ୍ଭ ହୋଇଯାଏ । ଆଟ୍ରୋପିନ/ଡାଇଫେନୋକ୍ସିଲେଟର ଔଷଧର ସାଧାରଣ ପ୍ରତିକ୍ରିୟାରେ ଉଦର ଯନ୍ତ୍ରଣା, ଆଞ୍ଜିଓଇଡିମା, ଗ୍ଲକୋମା, ହୃତ୍‌ପିଣ୍ଡ ସମସ୍ୟା  , ଥକ୍କା ଅନୁଭବ, ଶୁଷ୍କ ପାଟି ଓ ଦୃଷ୍ଟି ସମସ୍ୟା ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ ଓ ସ୍ତନ୍ୟପାନ ସମୟରେ ଏହା ଦେଲେ ଶିଶୁର ହାନୀ ହୋଇପାରେ । ଖାଦ୍ୟନଳୀର ସଙ୍କୋଚନ କମେଇ ଏହା କାର୍ଯ୍ୟକ୍ଷମ ହୁଏ । ସନ ୧୯୬୦ରେ ଡାକ୍ତରୀ ବ୍ୟବ‌ହାର ନିମନ୍ତେ ଆଟ୍ରୋପିନ/ଡାଇଫେନୋକ୍ସିଲେଟ ଔଷଧ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହା ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ ଓ ବିନା ପ୍ରେସକ୍ରିପସନରେ ମିଳେ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ହୋଲସେଲ ମୂଲ୍ୟ ୦.୩୧ ଆମେରିକୀୟ ଡଲାର । ସନ ୨୦୧୬ରେ ଏହାର ଏକ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୯୮ତମ ସ୍ଥାନରେ ଥଲା । ଏହା ଲୋମୋଟିଲ   ବ୍ରାଣ୍ଡ ନାମରେ ବିକ୍ରୟ ହୁଏ । ଏହା ଯୁକ୍ତରାଷ୍ଟ୍ର ଆମେରିକାରେ ନିୟନ୍ତ୍ରିତ ସିଡ୍ୟୁଲ ୫ ପଦାର୍ଥ ଭାବରେ ଥାଏ ।
ନିରୁପମା ରଥ (୧୯୨୫-୨୦୧୧) ଜଣେ ସ୍ତ୍ରୀ ଓ ପ୍ରସୂତି ବିଭାଗ ଚିକିତ୍ସିକ ଏବଂ ଓଡ଼ିଆ ସାହିତ୍ୟିକା ଥିଲେ  । ୧୯୫୩ ମସିହାରୁ ଆରମ୍ଭକରି ସେ କଟକ ସହରରେ ପ୍ରାୟ ୫୦ବର୍ଷ ଧରି ଲୋକଙ୍କ ସେବା କରିଥିଲେ । ସେ ବିଜ୍ଞାନ, ଚିକିତ୍ସା ବିଜ୍ଞାନ ସମ୍ବନ୍ଧୀୟ ସାହିତ୍ୟ, ଭ୍ରମଣ କାହାଣୀ ଆଦି ମଧ୍ୟ ରଚନା କରିଥିଲେ । ଚିକିତ୍ସା ସେବା ଓ ସାହିତ୍ୟରେ ତାଙ୍କ ଅବଦାନ ପାଇଁ ସେ ବହୁବାର ପୁରସ୍କୃତ ହୋଇଥିଲେ । ଜୀବନୀ ନିରୁପମା, ୧୯୨୫ ମସିହା ଅକ୍ଟୋବର ୨୫ ତାରିଖରେ ଗଞ୍ଜାମ ଜିଲ୍ଲାର ଛତ୍ରପୁରଠାରେ ଜନ୍ମଗ୍ରହଣ କରିଥିଲେ । ପିଲାଦିନ ବିତିଥିଲା କଟକର ଡଗରପଡାରେ । ରେଭେନ୍ସା ମହାବିଦ୍ୟାଳୟରୁ ଆଇଏସସି ଓ ଶ୍ରୀ ରାମଚନ୍ଦ୍ର ଭଞ୍ଜ ଭେଷଜ ମହାବିଦ୍ୟାଳୟରୁ ଏମବିବିଏସ ପାଠ ପଢିସାରି ସେ କଲିକତା ଓ ଦିଲ୍ଲୀରୁ ଚିକିତ୍ସା ବିଜ୍ଞାନରେ ଉଚ୍ଚଶିକ୍ଷା ଲାଭ କରିଥିଲେ । କିଶୋର ଅବସ୍ଥାରେ ସେ ଅନନ୍ତ ପଟ୍ଟନାୟକ, ଭଗବତୀ ଚରଣ ପାଣିଗ୍ରାହୀ, ରମାଦେବୀ ଚୌଧୁରୀ, ମାଳତୀ ଚୌଧୁରୀ ଆଦିଙ୍କ ସଂସ୍ପର୍ଶରେ ଆସି ସ୍ୱାଧୀନତା ସଂଗ୍ରାମପ୍ରତି ଆକର୍ଷିତ ହୋଇଥିଲେ । ୧୯୪୬ ମସିହାରେ ସେ ଆଇନୀଜୀବି ଗଙ୍ଗାଧର ରଥଙ୍କୁ ବିବାହ କରିଥିଲେ । ଉତ୍କଳ ମହିଳା ସମିତି, ଓଡ଼ିଶା ଜାତୀୟ ମହିଳା ଫେଡେରେସନର ସେ ସଭାପତି ଭାବରେ କାର୍ଯ୍ୟ କରିଥିଲେ । ଲେଖିକା ବୀଣାପାଣି ମହାନ୍ତି ତାଙ୍କ ଭଗ୍ନୀ ଥିଲେ । ୨୦୧୧ ମସିହା ଅପ୍ରେଲ ୭ ତାରିଖରେ ନିରୁପମାଙ୍କର କଟକଠାରେ ପରଲୋକ ଘଟିଥିଲା ।
ଆମୋଡିଆକୁଇନ ବା ଏକ୍ୟୁଡି  (ଇଂରାଜୀ ଭାଷାରେ ବା ) ଔଷଧ ସମସ୍ତ ମ୍ୟାଲେରିଆ ରୋଗର ଚିକିତ୍ସା ନିମନ୍ତେ ଦିଆଯାଏ କେବଳ ଜଟିଳ ପ୍ଲାଜମୋଡିଅମ ଫାଲସିପ୍ୟାରମ ବ୍ୟତୀତ  । ପ୍ରତିରୋଧ ସଙ୍କଟ ନ ଆସିବା ନିମନ୍ତେ ଏହା ଆର୍ଟେସୁନେଟ   ସ‌ହିତ ଦିଆଯାଏ । ଏହାର ସାଂଘାତିକ ପାର୍ଶ୍ୱ ପ୍ରତିକ୍ରିୟା ଯୋଗୁ ବିରଳ ହେଲେ ମଧ୍ୟ ସାଧାରଣତଃ ଦେବାକୁ ସୁପାରିସ କରାଯାଏ ନାହିଁ । ଏହାର ପାର୍ଶ୍ୱ ପ୍ରତିକ୍ରିୟା ସାଧାରଣରୁ ମଧ୍ୟମ ଧରଣର ହୁଏ ଓ କ୍ଲୋରୋକୁଇନ   ଅନୁରୂପ ହୁଏ । ଯକୃତ ସମସ୍ୟା   ଓ ଆଗ୍ରାନୁଲୋସାଇଟୋସିସ   ଦେଖାଯାଇପାରେ । ଔଷଧ ଅଧିକ ହୋଇଗଲେ ମୁଣ୍ଡବଥା, ଦୃଷ୍ଟି ସମସ୍ୟା, ବାତ   ଓ ହୃଦ୍‌ରୋଧ ହୋଇପାରେ । ଅଧିକ ଅନୁଶୀଳନ ହୋଇନଥିଲେ ମଧ୍ୟ ଗର୍ଭାବସ୍ଥାରେ ଏହା ନିରାପଦ ଜଣାଯାଏ ।ଏହା ୪-ଆମିନୋକୁଇନୋଲିନ  (4- ) ଶ୍ରେଣୀର ଔଷଧ ଯାହାର ଅନ୍ୟ ଏକ ଔଷଧର ନାମ କ୍ଲୋରୋକୁଇନ  । ସନ ୧୯୪୮ରେ ପ୍ରଥମେ ଆମୋଡିଆକୁଇନ ପ୍ରସ୍ତୁତ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ଏହାର ହୋଲସେଲ ମୁଲ୍ୟ ୦.୦୧ ଆମେରିକୀୟ ଡଲାର ଥିଲା । ଏହା ଯୁକ୍ତରାଷ୍ଟ୍ର ଆମେରିକାରେ ଉପଲବ୍ଧ ନୁହେଁ, କିନ୍ତୁ ଆଫ୍ରିକାରେ ବ‌ହୁଳ ଭାବରେ ଉପଲବ୍ଧ ।
ଯେଉଁ ବର୍ଷ ବୈଶାଖ ଶୁକ୍ଳ ନବମୀ ଗୁରୁବାର ଶ୍ରବଣା ମକର ପଡ଼ିଥାଏ ସେହି ବର୍ଷ ଶ୍ରୀଜଗନ୍ନାଥଙ୍କର ରଘୁନାଥ ବେଶ ହୋଇଥାଏ । ୧୯୦୫ ସାଲ ଅପ୍ରେଲ ମାସ ୨୬ ତାରିଖ ଗୁରୁବାର ଦିନ ଶେଷ ଥର ନିମନ୍ତେ ରଘୁନାଥ ବେଶ ହୋଇଥିବାର ଉତ୍କଳ ଦୀପିକା ପତ୍ରିକାରେ ଯାହା ପ୍ରକାଶ ପାଇଛି ଓ ଶ୍ରୀମନ୍ଦିର ରେକର୍ଡରୁ ଜଣାଯାଇଛି। ୨ୟ ଥର ପ୍ରଚେଷ୍ଟା ବୈଠକ ଆଲୋଚନା ୧୯୮୩ରେ ଏଥିପାଇଁ ହୋଇ ବିଫଳ ହୋଇଛି। ଆଉ ରଘୁନାଥ ବେଶ ଭକ୍ତମାନେ ଦେଖି ପାରି ନାହାନ୍ତି। ମିଳୁଥିବା ତଥ୍ୟ ଅନୁଯାୟୀ ମୋଟ ୯ ଥର ରଘୁନାଥ ବେଶ ହୋଇଛି ଏବଂ ୧୯୦୫ ମସିହା ପରଠାରୁ ଶ୍ରୀମନ୍ଦିରରେ ଆଉ ଏହି ବେଶ ହୋଇନାହିଁ । ଏହି ବେଶରେ ଶ୍ରୀଜଗନ୍ନାଥ ରାମ ରୂପରେ କାଷ୍ଠ ନିର୍ମିତ ହସ୍ତ ପଦ ଯୁକ୍ତ ହୋଇଥାନ୍ତି। ବାମ ପାଦଟି ସିଂହାସନ ଉପରେ ଓ ଦକ୍ଷିଣ ପାଦଟି ତଳକୁ ଲମ୍ବି ରହିଥାଏ। ଧନୁ-ତୂଣୀର ଧାରଣ ସହ ସିଂହାସନରେ ବୀରାସନରେ ବସିଥାନ୍ତି। ଲକ୍ଷ୍ମୀ ପ୍ରତିମା ସୀତା ରୂପେ କୋଳରେ ସ୍ଥାନ ପାଇଥାନ୍ତି। ବଳଭଦ୍ର ଲକ୍ଷ୍ମଣ ରୂପେ ଧନୁପାଦ ଛନ୍ଦରେ ଦଣ୍ଡାୟମାନ ହୋଇ ହସ୍ତ ପଦ ଯୁକ୍ତ ହୋଇ ଦୁଇ ହସ୍ତରେ ଜଗନ୍ନାଥଙ୍କ ମସ୍ତକକୁ ଲମ୍ବି ଯାଇଥିବା ଛତ୍ରକୁ ଧରିଥାନ୍ତି। ଜଗନ୍ନାଥ-ରାମଙ୍କ ବାମ ପାର୍ଶ୍ୱରେ ଶତ୍ରୁଘ୍ନ, ଭରତ, ବଳଭଦ୍ର  (ଲକ୍ଷ୍ମଣ)ଙ୍କ ଦକ୍ଷିଣରେ ବ୍ରହ୍ମା, ବଶିଷ୍ଠ ଇତ୍ୟାଦି ଋଷିମାନେ ଦଣ୍ଡାୟମାନ ହୋଇଥାନ୍ତି । ଅଙ୍ଗଦ ଚାମର ଧରି, ଜାମ୍ବବାନ କରଯୋଡି, ବିଭୀଷଣ କରଯୋଡି, ହନୁମାନ କରଯୋଡି ବସିଥାନ୍ତି। ଇତିହାସ ରଘୁନାଥ ବେଶ ଏକ ରାଜକୀୟ ବେଶ ହୋଇଥିବାରୁ ଏବଂ ଏହି ବେଶରେ ଅନେକ ସୁବର୍ଣ୍ଣ, ରୌପ୍ୟ, ରତ୍ନ, ମଣି ମାଣିକ୍ୟାଦିରେ ନିର୍ମିତ ଅଳଙ୍କାର ବ୍ୟବହାର ହୋଇଥାଏ । ସାଧାରଣତଃ ଏହି ବେଶକୁ ଭୂଷଣ ଶୃଙ୍ଗାର ରୂପେ ଅଭିହିତ କରାଯାଇଥାଏ । ଅତୀତରେ ରାମଙ୍କ ଅଭିଷେକ ଉତ୍ସବର ସ୍ମରଣରେ ଏହି ବର୍ଣ୍ଣାଢ୍ୟ ବେଶର ଅୟୋଜନ ହୋଇଥିଲା ।ଜଗନ୍ନାଥ, ବଳଭଦ୍ର ଓ ସୁଭଦ୍ରା ନାନା ପ୍ରକାର ରତ୍ନ ଅଳଙ୍କାର ପରିଧାନ ପୂର୍ବକ ରାଜକୀୟ ବେଶରେ ଭକ୍ତମାନଙ୍କୁ ଦର୍ଶନ ଦେଇଥାନ୍ତି । କେତେକଙ୍କ ମତରେ ଏହି ବେଶର ପ୍ରବର୍ତ୍ତକ ହେଉଛନ୍ତି ରାମାନୁଜାଚାର୍ଯ୍ୟ । ଗଜପତି ରାମଚନ୍ଦ୍ର ଦେବ ତାଙ୍କ ରାଜତ୍ୱର ୧୧ ଅଙ୍କରେ ଶ୍ରାବଣ ଶୁକ୍ଳ ନବମୀରେ ଠାକୁରମାନଙ୍କୁ ରତ୍ନସିଂହାସନରେ ବିଜେ କରାଇ ନିଜକୁ ଚତୁର୍ଥ ଇନ୍ଦ୍ରଦ୍ୟୁମ୍ନ ବୋଲି ଘୋଷଣା କରିଥିଲେ । ତାଙ୍କର ସିଂହାସନାରୋହଣ ସମୟରେ ସୂବର୍ଣ୍ଣର ରାମାଭିଷେକ ମୋହର ପ୍ରଚଳନ ହୋଇଥିଲା । ସେହି ସମୟରେ ବହୁ ଅର୍ଥ ବ୍ୟୟରେ ନାନାଦି ରତ୍ନ ଅଳଙ୍କାର ମାନ ନିର୍ମିତ କରାଇ ସେ ପ୍ରଥମେ ଠାକୁର ମାନଙ୍କୁ ରଘୁନାଥ ବେଶ କରାଇଥିଲେ । ସାଧାରଣତଃ ପରମ୍ପରା ଅନୁଯାୟୀ ବୈଶାଖ ମାସର ଯେଉଁ ଦିନ ରାମଚନ୍ଦ୍ର ଦେବଙ୍କ ଅଭିଷେକ ଉତ୍ସବ ପଡ଼ିଥାଏ, ସେହି ତିଥିରେ ଶ୍ରୀମନ୍ଦିରରେ ରଘୁନାଥ ବେଶ ଅନୁଷ୍ଠିତ ହୋଇଥାଏ । ତଥ୍ୟାଭିଜ୍ଞଙ୍କ ଅନୁଯାୟୀ ରଘୁନାଥ ବେଶ ନିମ୍ନ ମସିହାରେ ଅନୁଷ୍ଠିତ ହୋଇଥିଲା - ୧୫୭୭ ମସିହା  (ବୈଶାଖ କୃଷ୍ଣ ଦଶମୀ) ୧୭୩୯ ମସିହା  (ବୈଶାଖ କୃଷ୍ଣ ଦଶମୀ) ୧୮୦୯ ମସିହା  (ମୁକୁନ୍ଦ ଦେବଙ୍କ ୧୪ ଅଙ୍କ) ୧୮୩୩ ମସିହା  (ରାମଚନ୍ଦ୍ରଦେବଙ୍କ ୧୯ ଅଙ୍କ) ୧୮୪୨ ମସିହା  (ବୀର କିଶୋର ଦେବଙ୍କ ୩ ଅଙ୍କ) ୧୮୫୦ ମସିହା  (ବୈଶାଖ କୃଷ୍ଣ ଚତୁର୍ଦ୍ଦଶୀ) ୧୮୯୩ ମସିହା  (ମୁକୁନ୍ଦ ଦେବଙ୍କ ରାଜତ୍ୱର ୧୪ ଅଙ୍କ) ୧୮୯୬ ମସିହା  (ମୁକୁନ୍ଦ ଦେବଙ୍କ ରାଜତ୍ୱର ୧୮ ଅଙ୍କ) ୧୯୦୫ ମସିହା ଏପ୍ରିଲ ୨୬ ତାରିଖ, ନବମୀ, ଗୁରୁବାର କିମ୍ବଦନ୍ତୀ କିମ୍ବଦନ୍ତୀ ଅନୁଯାୟୀ ଦଶରଥ ମହାରାଜାଙ୍କର କୌଶଲ୍ୟା,କୈକେୟୀ ଓ ସୁମିତ୍ରା ନାମରେ ତିନି ରାଣୀ ଥିଲେ  । ଏହି ପାଟରାଣିଙ୍କ ବ୍ୟତୀତ ତାଙ୍କର ଆଉ ୭୨ ରାଣୀ ଥିଲେ । ଉକ୍ତ ୭୨ ରାଣୀଙ୍କ ମଧ୍ୟରୁ ଜଣଙ୍କର ଗୋଟିଏ କନ୍ୟାଜାତ ହୋଇଥିଲା । କାଳେ ରାଣୀମାନଙ୍କ ମଧ୍ୟରେ ଈର୍ଷା ବିବାଦ ଉପୁଜିବ,ସେଥିଲାଗି ସେ ପୂର୍ବରୁ ସତ୍ୟାନୁଯାୟୀ ନିଜର ସଖା ରାଜର୍ଷି ଯଜ୍ଞବଳ୍କଙ୍କୁ ନବଜାତ କନ୍ୟାକୁ ପୋଷ୍ୟ ପୁତ୍ରୀ ଭାବରେ ଦାନ କରିଥିଲେ । ସେତେବେଳେ ରାମଚନ୍ଦ୍ର ଜନ୍ମ ହୋଇନଥିଲେ । ଯଜ୍ଞବଳ୍କ ଉକ୍ତ କନ୍ୟାଟିକୁ ଋଷ୍ୟଶୃଙ୍ଗଙ୍କୁ ପରିଣୟ ସୁତ୍ରରେ ଦାନ କରିଥିଲେ । ସୁତରାଂ ରାମଚନ୍ଦ୍ରଙ୍କର ଗୋଟିଏ ବଡ଼ ଭଉଣୀ ଥିଲେ । ତେଣୁ ରଘୁନାଥ ବେଶ ସମୟରେ ସୁଭଦ୍ରା ଦେବୀ ଯୋଗମାୟା ବେଶରେ ରହିବା ଉଚିତ ବୋଲି କେତେକ ବିଶ୍ୱାସ କରିଥାନ୍ତି । ରାମଜନ୍ମ ତିଥି ପୁଷ୍ୟା ନକ୍ଷତ୍ରଯୁକ୍ତ ହୋଇଥିଲେ ରଘୁନାଥ ବେଶ ହୋଇଥାଏ ।
ଜୁନା ଭାବନାଥ ମନ୍ଦିର, ଭାରତୀୟ ରାଜ୍ୟ ଗୁଜରାଟର ଆରାବଳି ଜିଲାର ଭିଲୋଡା ତାଲୁକର ମଉ ଗ୍ରାମରେ ଅବସ୍ଥିତ ଏକ ଶିବ ମନ୍ଦିର । ଏହାର ପ୍ରସ୍ତର ଖୋଦନରୁ ଜଣାପଡେ ଯେ ଏହାର ନିର୍ମାଣ 1300 ବର୍ଷ ପୂର୍ବରୁ ହେଇଥିଲା । ଏଠାରେ ଏକ ଜଳାଶୟ ବା କୁଣ୍ଡ ରହିଛି । ତାହାର ନାମ ବୃଗୁକୁଣ୍ଡ ଓ କୁହାଯାଏ ଏହାର ପବିତ୍ର ଜଳ କୁଷ୍ଠ ରୋଗରୁ ମୁକ୍ତି ପ୍ରଦାନ କରିଥାଏ । ମନ୍ଦିର ଭଗବାନ ଶିବଙ୍କ ଆରାଧନା ପାଇଁ ରହିଛି । ହଠମାରୀ ନଦୀ ନିକଟରେ ଏହି ମନ୍ଦିର ରହିଛି । ଶ୍ରବଣ ମାସ ଶେଷ ସୋମବାର ଦିନ ଏଠାରେ ବୃହତ ମେଳା ଅନୁଷ୍ଠିତ ହେଇଥାଏ । ଏଠାରେ ମହଶିବରାତ୍ରି ମଧ୍ୟ ଭଲ ଭାବରେ ପାଳିତ ହେଇଥାଏ ।
ପାରୋକ୍ସେଟାଇନ, ସିଲେକ୍ଟିଭ୍ ସେରୋଟୋନିନ୍ ରିଅପଟେକ ଇନହିବିଟର   ଶ୍ରେଣୀର ଏକ ଆଣ୍ଟିଡିପ୍ରେସାଣ୍ଟ ଯାହା ପ୍ୟାକ୍ସିଲ ଏବଂ ସେରକ୍ସାଟ ବ୍ରାଣ୍ଡ ନାମରେ ବିକ୍ରି ହେଉଛି  ଏହା ପ୍ରମୁଖ ଅବସାଦ ବେମାରୀ,, ଅବସେସିଭ୍-କମ୍ପଲସିଭ ଡିଜଅର୍ଡ଼ର, ପ୍ୟାନିକ୍ ଡିଜଅର୍ଡର୍, ସାମାଜିକ ଉତ୍କଣ୍ଠା ବେମାରୀ, ଜେନେରାଲାଇଜଡ୍ ଚିନ୍ତା ବ୍ୟାଧି ଏବଂ ପ୍ରାକ୍‌ଋତୁସ୍ରାବ ଅସୁଖ ବେମାରୀ ଇତ୍ୟାଦି ରୋଗମାନଙ୍କର ଚିକିତ୍ସାରେ ଦିଆଯାଏ  ଏହା ମଧ୍ୟ ଋତୁବନ୍ଦ ପରେ ଅକାଳ ସ୍ଖଳନ, ଶରୀର ଉସ୍ମତା ନିମନ୍ତେ ଦିଆଯାଏ । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାହୀନତା, ଶୁଖିଲା ପାଟି, ଅରୁଚି, ଭୋକ ନଷ୍ଟ ହେବା, ଝାଳ ବାହାରିବା, ଶୋଇବାରେ ଅସୁବିଧା ଏବଂ ଯୌନ‌କ୍ରିୟା ଅସୁବିଧା ଅନ୍ତର୍ଭୁକ୍ତ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ୨୫ ବର୍ଷରୁ କମ୍ ବୟସରେ ଆତ୍ମହତ୍ୟା, ସେରୋଟୋନିନ୍ ସିଣ୍ଡ୍ରୋମ ଏବଂ ମାନିଆ ହୋଇପାରେ  ଯେତେବେଳେ ଅନ୍ୟ ଏବଂ ତୁଳନାରେ ପାର୍ଶ୍ୱ ପ୍ରତିକ୍ରିୟାର ହାର ସମାନ ଦେଖାଯାଏ, ଆଣ୍ଟିଡେପ୍ରେସାଣ୍ଟ ବିଚ୍ଛିନ୍ନତା ସିଣ୍ଡ୍ରୋମ ଅଧିକ ହୋଇପାରେ  ସ୍ତନ୍ୟପାନ ସମୟରେ ବ୍ୟବହାର ଅପେକ୍ଷାକୃତ ନିରାପଦ ଥିବାବେଳେ ଗର୍ଭାବସ୍ଥାରେ ବ୍ୟବହାର ସୁପାରିଶ କରାଯାଏ ନାହିଁ  ରାସାୟନିକ ସେରୋଟୋନିନର ପୁନଃ-ଅପଟେକ୍‌କୁ ମସ୍ତିଷ୍କରେ ଥିବା ନିଉରୋନ ଅବରୋଧ କରି କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ  ଚିକିତ୍ସା ପାଇଁ ପାରୋକ୍ସେଟାଇନ୍ ୧୯୯୨ ମସିହାରେ ଯୁକ୍ତରାଷ୍ଟ୍ରରେ ଅନୁମୋଦିତ ହୋଇଥିଲା ଏବଂ ପ୍ରଥମେ ଗ୍ଲାକ୍ସୋସ୍କିଥକ୍ଲାଇନ କମ୍ପାନୀ ବିକ୍ରି କରିଥିଲେ  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସ ଯୋଗାଣ ୨୦୧୯ ସୁଦ୍ଧା ଏନଏଚଏସର ପ୍ରତି ମାସରେ   ୧.୧୦ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟରେ ପ୍ରାୟ ୨.୪୦ $ ଖର୍ଚ୍ଚ ହୁଏ । ୨୦୧୭ରେ ଏହା ଏକାଦଶ ମିଲିୟନରୁ ଅଧିକ ପ୍ରେସକ୍ରିପସନ୍ ସହିତ ଯୁକ୍ତରାଷ୍ଟ୍ରର ୬୮ ତମ ସାଧାରଣ ପ୍ରେସକ୍ରିପସନ ଔଷଧ ଥିଲା  ଯୁକ୍ତରାଷ୍ଟ୍ରର ନ୍ୟାୟ ବିଭାଗ ୨୦୧୨ରେ ଗ୍ଲାକ୍ସୋ ସ୍ମିଥକାଇନ୍ $ 3 ଜରିମାନା ହୋଇଛି ତଥ୍ୟକୁ ଅଟକାଇବା ପାଇଁ, ୧୮ ବର୍ଷରୁ କମ୍ ବୟସରେ ବ୍ୟବହାରକୁ ବେଆଇନ ଭାବରେ ପ୍ରୋତ୍ସାହିତ କରିବା ପାଇଁ ଏବଂ ବିଲିୟନ, ଏହାର କ୍ଲିନିକାଲ୍ ଟ୍ରାଏଲ୍ ପରେ ଡିପ୍ରେସନ୍ ସହିତ କିଶୋର ଅବସ୍ଥାରେ ପାରାକ୍ସେଟାଇନର ପ୍ରଭାବକୁ ବିଭ୍ରାନ୍ତିକର ଭାବରେ ଜଣାଇବା ପାଇଁ
ଇତି ସାମନ୍ତ ଜଣେ ଓଡ଼ିଆ ଲେଖିକା ଏବଂ ଚଳଚ୍ଚିତ୍ର ପ୍ରଯୋଜିକା । ସେ ଓଡ଼ିଆ ସାହିତ୍ୟ ପତ୍ରିକା କାଦମ୍ବିନୀ ପତ୍ରିକାର ସମ୍ପାଦିକା ଭାବରେ କାର୍ଯ୍ୟ କରୁଛନ୍ତି । ଜୀବନୀ ଇତି ସାମନ୍ତ କଟକ ଜିଲ୍ଲାର କଲରାବାଙ୍କ ଗ୍ରାମରେ ଜନ୍ମ ହୋଇଥିଲେ । ତାଙ୍କ ପିତା ଅନାଦି ଚରଣ ସାମନ୍ତ ଏବଂ ମାତା ନୀଳିମାରାଣି ସାମନ୍ତଙ୍କର ସାତଜଣ ସନ୍ତାନଙ୍କ ମଧ୍ୟରୁ ସେ ସର୍ବକନିଷ୍ଠା ଥିଲେ । ଚାଳିଶ ବର୍ଷ ବୟସରେ ତାଙ୍କ ପିତାଙ୍କ ମୃତ୍ୟୁପରେ ତାଙ୍କ ପରିବାର ଆର୍ଥିକ ଅସ୍ୱଚ୍ଛଳତା ମଧ୍ୟରେ କାଳାତିପାତ କରିଥିଲେ । ସେତେବେଳେ ତାଙ୍କୁ ପ୍ରାୟ ଦୁଇ ବର୍ଷ ବୟସ ହୋଇଥିଲା । ମାତା ନୀଳମଣି ସାମନ୍ତ ଏକାକୀ ନିଜ ସମସ୍ତ ସନ୍ତାନଙ୍କୁ ପାଳିଥିଲେ । ସ୍କୁଲଶିକ୍ଷା ସରିବାପରେ ମାଆଙ୍କ କଥାନୁସାରେ ସେ ଇଲେକ୍ଟୋନିକ୍ସ ଆଣ୍ଡ ଟେଲିକମ୍ୟୁନିକେସନ ଇଞ୍ଜିନିଅରିଂ ପଢ଼ିଥିଲେ । ମାତ୍ର ତା 'ପରେ ଓଡ଼ିଆ ସାହିତ୍ୟ ଏବଂ ମାସ-କମ୍ୟୁନିକେସନ ଓ ଜର୍ଣ୍ଣାଲିଜିମରେ ସ୍ନାତକୋତ୍ତର ଶିକ୍ଷା ଲାଭକଲେ । ଏହାପରେ ବିଶ୍ୱଭାରତୀ କେନ୍ଦ୍ରୀୟ ବିଶ୍ୱବିଦ୍ୟାଳୟରୁ ସାହିତ୍ୟରେ ପି.ଏଚ.ଡ଼ି ଡିଗ୍ରୀ ଲାଭ କରିଥିଲେ । ନିଜ ଭାଇ ଅଚ୍ୟୁତ ସାମନ୍ତଙ୍କ ସହ ମିଶି ସେ କାଦମ୍ବିନୀ ମିଡ଼ିଆ ପ୍ରାଇଭେଟ ଲିମିଟେଡ଼ ଆରମ୍ଭ କରିଥିଲେ । ଏହି ସଂସ୍ଥା ଜରିଆରେ ସେ ଓଡ଼ିଆଭାଷା ଏବଂ ସଂସ୍କୃତି ପ୍ରସାର ଦିଗରେ ଅନେକ ଉନ୍ନୟନମୂଳକ କାର୍ଯ୍ୟକ୍ରମ କରିଆସୁଛନ୍ତି । ରଚନାବଳୀ ତଥାପି  (କ୍ଷୁଦ୍ରଗଳ୍ପ ସଂକଳନ) ଇତି ତୋର ଲିପ୍ସା  (କ୍ଷୁଦ୍ରଗଳ୍ପ ସଂକଳନ) କଥାବାର୍ତ୍ତା  (ସାକ୍ଷାତକାର ସଂକଳନ) ଝଡ଼ ପରର ସୂର୍ଯ୍ୟ ଓ କ୍ରାନ୍ତିଧାରା  (କ୍ଷୁଦ୍ରଗଳ୍ପ ଏବଂ ଚଳଚ୍ଚିତ୍ର ଆଲେଖ) ନିରବ ଆଳାପ  (ଉପନ୍ୟାସ) ଇତିବୃତ୍ତି -୧  (ସମ୍ପାଦକୀୟ ସଂକଳନ) ଇତିବୃତ୍ତି -୨  (ସମ୍ପାଦକୀୟ ସଂକଳନ) କଥାରେ କଥାରେ ଉପନ୍ୟାସରେ ନାରୀଚରିତ୍ର ଚର୍ଚ୍ଚାରେ ଚନ୍ଦ୍ରଶେଖର (ସମ୍ପାଦିତ) କାଦମ୍ବିନୀ ଆମ ରୋଷେଇ  (ସଂଗ୍ରହ ଏବଂ ସଂକଳନ) ଚଳଚ୍ଚିତ୍ର କ୍ଷେତ୍ରରେ ଅବଦାନ ଇତି ସାମନ୍ତ ଅନେକ ଓଡ଼ିଆ ଚଳଚ୍ଚିତ୍ର ପ୍ରସ୍ତୁତ କରିଛନ୍ତି  । ତାଙ୍କ ପ୍ରଯୋଜିତ ଚଳଚ୍ଚିତ୍ର କଥାନ୍ତର ଓଡ଼ିଶାରେ ମହାବାତ୍ୟା-ପ୍ରଭାବିତ ଶରଣାର୍ଥୀଙ୍କ ଉପରେ ଆଧାରିତ । ଚଳଚ୍ଚିତ୍ରଟି ବିଭିନ୍ନ ଜାତୀୟ ଏବଂ ଅନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇ ଅନେକ ସମାଲୋଚକଙ୍କଦ୍ୱାରା ଆଦୃତ ହୋଇଛି । ଅନ୍ୟ ଏକ ଚଳଚ୍ଚିତ୍ର କ୍ରାନ୍ତିଧାରା ରାଜନୀତିରେ ଜଣେ ମହିଳାଙ୍କ ସଂଘର୍ଷ ଉପରେ ଆଧାରିତ ହୋଇଛି । ସଂସ୍କୃତି ବିଭାଗରୁ ଶ୍ରେଷ୍ଠ ଚଳଚ୍ଚିତ୍ର ରୂପେ ଗୃହୀତ କ୍ଷୁଦ୍ର ଚଳଚ୍ଚିତ୍ର କାହାଣୀ ନୁହେଁ ତାଙ୍କ ନିଜର ଜୀବନୀ ଉପରେ ଆଧାରିତ । ସେ ମଧ୍ୟ ଚିଠି ଏବଂ କନ୍ୟାରତ୍ନ ନାମକ ଚଳଚ୍ଚିତ୍ରଦ୍ୱୟ ପ୍ରସ୍ତୁତ କରିଛନ୍ତି । ଏତଦବ୍ୟତୀତ ଓଡ଼ିଶା ସରକାରଙ୍କ ପାଇଁ ଇତି ସାମନ୍ତ ଅନେକ ପ୍ରଚାରଧର୍ମୀ ବୃତ୍ତଚିତ୍ର ପ୍ରସ୍ତୁତି କରିଛନ୍ତି । ଅନ୍ୟାନ୍ୟ ଅବଦାନ ଇତି ସାମନ୍ତ ମାସିକ ପତ୍ରିକା କାଦମ୍ବିନୀ ଏବଂ ମାସିକ ଶିଶୁ ପତ୍ରିକା କୁନିକଥାର ସମ୍ପାଦକ ଦାୟିତ୍ୱ ନିର୍ବାହ ସହ ନିଜ ମାଆ ନୀଳମଣି ସାମନ୍ତଙ୍କ ନାମରେ ନୀଳମଣି ଚାରିଟେବଲ ଟ୍ରଷ୍ଟ ତିଆରି କରି ନିଜ ନିଜ ଜନ୍ମଭୂମି କଲରାବାଙ୍କର ଉନ୍ନୟନ କରୁଛନ୍ତି । ସେ ମଧ୍ୟ ଓଡ଼ିଆ ସାହିତ୍ୟ ଏକାଡେମୀର ଜଣେ ସଦସ୍ୟ । ଓଡ଼ିଶା ଡାକ ବିଭାଗର ଡାକମଞ୍ଚର ସେ ଜଣେ ସଦସ୍ୟ ଅଟନ୍ତି ।
ରେଖା ରାଜ  ମାଲାୟାଲମ୍:      ; ଜନ୍ମ 5 ମଇ 1978  ଜଣେ ଦଳିତ ତଥା ନାରୀବାଦୀ ଚିନ୍ତକ, ସମାଜସେବୀ ତଥା ଲେଖିକା। ସେ ଜାତିପ୍ରଥା ଏବଂ ଲିଙ୍ଗ ପ୍ରସଙ୍ଗରେ ଲେଖିଥିବା ପ୍ରାରମ୍ଭିକ ଦଳିତ ନାରୀବାଦୀମାନଙ୍କ ମଧ୍ୟରୁ ଜଣେ  ପ୍ରାରମ୍ଭିକ ଜୀବନ ରେଖା ରାଜଙ୍କ ମାଆଙ୍କ ନାମ କେପି ନଳୀନାକ୍ଷୀ ଏବଂ ବାପାଙ୍କ ନାମ ଏସ ରାଜପ୍ପାନ । ସେ ମଇ ୧୯୭୮ ମସିହା ମଇ ୫ ତାରିଖରେ କେରଳର କୋଟାୟାମରେ ଜନ୍ମଗ୍ରହଣ କରିଥିଲେ। ସେ ମାଲାୟାଲାମ କବି ଏମଆର ରେଣୁକୁମାରଙ୍କୁ ବିବାହ କରିଥିଲେ ଓ ଏହି ଦମ୍ପତ୍ତିଙ୍କ ଜଣେ ପୁଅ ଅଛନ୍ତି । ଶିକ୍ଷା ଓ ବୃତ୍ତି ସେ ସାମାଜିକ ବିଜ୍ଞାନରେ ମହାତ୍ମା ଗାନ୍ଧୀ ବିଶ୍ୱବିଦ୍ୟାଳୟର ସାମାଜିକ ବିଜ୍ଞାନ ବିଭାଗରୁ ଡକ୍ଟରେଟରେ ସମ୍ମାନୀତ ହୋଇଥିଲେ । ତାଙ୍କର ଡକ୍ଟରେଟ ନିବନ୍ଧର ଶୀର୍ଷକ ଥିଲା  "   ଅନୁବାଦ: ଲିଙ୍ଗ ଏବଂ ଦଳିତ ପରିଚୟର ରାଜନୀତି: କେରଳରେ ସମସାମୟିକ ଦଳିତ ଆଲୋଚନାରେ ଦଲିତ ମହିଳାଙ୍କ ପ୍ରତିନିଧିତ୍ୱ  । ପରେ ସେ ସେଠାରେ ଗାନ୍ଧୀ ଚିନ୍ତାଧାରା ଏବଂ ବିକାଶ ଅଧ୍ୟୟନରେ ସହକାରୀ ପ୍ରଫେସର ଭାବରେ ନିଯୁକ୍ତ ହୋଇଥିଲେ । ତେବେ ନିଯୁକ୍ତିରେ ଅନିୟମିତତା ଦର୍ଶାଇ କେରଳର ହାଇକୋର୍ଟ ନିଯୁକ୍ତିକୁ ବାତିଲ ଘୋଷଣା କରିଥିଲେ । ରଚନା ରେଖା ରାଜ ୨୦୧୫ରେ ମାଲାୟାଲାମରେ ନାମକ ଏକ ପୁସ୍ତକ ରଚନା କରିଥିଲେ । ତାହା ୨୦୧୭ରେ ତାମିଲରେ ଅନୁବାଦ କରାଯାଇଥିଲା । ସେ ୨୦୧୩ରେ ଦଳିତ ମହିଳାଙ୍କ ଉପରେ ସଂଘଠିତ ପତ୍ରିକାର ଅତିଥି ସମ୍ପାଦକ ଥିଲେ । ସେ ଇକୋନୋମିକ ଓ ପଲିଟିକାଲ ଡେଲି , ମାତୃଭୂମି, ସାମାକାଳିକା ମାଲାୟାଲମ ବାରିକା, ମାଧ୍ୟାମମ୍ ଉଇକ୍ଲି ଏବଂ ଭାରତର ଅନ୍ୟାନ୍ୟ ସାମ୍ପ୍ରତିକ ସାମୟିକ ପତ୍ରିକା ସହିତ ଉଭୟ ଶିକ୍ଷାଭିତ୍ତିକ ଏବଂ ଅନ୍ୟାନ୍ୟ ପତ୍ରିକାରେ ରଚନା କରିଛନ୍ତି । ତାଙ୍କର ଆଗ୍ରହର କ୍ଷେତ୍ର ଲିଙ୍ଗ, ବିକାଶ, ଜାତି, ସାଂସ୍କୃତିକ, ଦଳିତ ଏବଂ ନିଷ୍ପେଶିତ ଆଦି ଅଧ୍ୟୟନରେ ବିସ୍ତାରିତ  ପୁରସ୍କାର ଏବଂ ସମ୍ମାନ ୨୦୧୨: ଆଲାପୁଳାର ମୋଚିତ ସ୍ତ୍ରୀ ପଦନ କେନ୍ଦ୍ରମରୁ ରାହନା ପୁରସ୍କାର । ଯୁକ୍ତରାଷ୍ଟ୍ର ଆମେରିକା ସରକାରଙ୍କଦ୍ୱାରା ଇନଟରନ୍ୟାସନାଲ ଭିଜିଟର ଲିଡରସିପ ପ୍ରୋଗ୍ରାମ କାର୍ଯ୍ୟକ୍ରମର ଜଣେ ପ୍ରାକ୍ତନ
ଡମଡମଣି ପୀଠ ଓଡ଼ିଶାର ଏକ ପର୍ଯ୍ୟଟନ ସ୍ଥଳୀ । ଏଠାରେ ହିନ୍ଦୁ ଦେବୀ ଡମଡମଣି ଓ ମା ବନଦୁର୍ଗାଙ୍କ ମନ୍ଦିର ରହିଛି । ବିଶେଷ କରି ମକର ସଂକ୍ରାନ୍ତି ଏବଂ ଅନ୍ୟାନ୍ୟ ପର୍ବପର୍ବାଣିରେ ଏଠାକୁ ଭକ୍ତମାନେ ଦର୍ଶନ ପାଇଁ ଆସିଥାନ୍ତି । ନିକଟରେ ଏକ ଝରଣା ମଧ୍ୟ ରହିଛି ଓ ସେଠାରେ ବଣଭୋଜି ପାଇଁ ଲୋକସମାଗମ ହୋଇଥାଏ । ଏହି ସ୍ଥାନଟି ଆଖପାଖରେ ପର୍ବତ ଏବଂ ଜଙ୍ଗଲ ରହିଛି । ଅବସ୍ଥାନ ଡମଡମଣି ପୀଠ କଟକ ଜିଲ୍ଲାସ୍ଥିତ ଚୌଦ୍ୱାରଠାରୁ ୧୨ କି.ମି ଦୂରରେ ଏବଂ କଟକ ସହରଠାରୁ ୩୦ କିଲୋମଟର ଦୂରରେ ଅବସ୍ଥିତ ।
ଶ୍ରୀ ଜଗନ୍ନାଥ ସଂସ୍କୃତ ବିଶ୍ୱବିଦ୍ୟାଳୟ ଏକ ଭାରତୀୟ ସଂସ୍କୃତ ଭାଷା ଅଧ୍ୟୟନ ବିଶ୍ୱବିଦ୍ୟାଳୟ । ଏହା ଓଡ଼ିଶାର ପୁରୀସ୍ଥିତ ତାଳବଣିଆଠାରେ ଅବସ୍ଥିତ । ଏହି ବିଶ୍ୱବିଦ୍ୟାଳୟ ଓଡ଼ିଶାର ଏକମାତ୍ର ତଥା ଭାରତର ୧୫ଟି ସଂସ୍କୃତ ବିଶ୍ୱବିଦ୍ୟାଳୟମାନଙ୍କ ମଧ୍ୟରୁ ଅନ୍ୟତମ । ଏହା ଶ୍ରୀ ଜଗନ୍ନାଥଙ୍କ ନାମରେ ନାମିତ । ଏହାର ପରିସର ପୁରୀ ବେଳାଭୂମି କୂଳରେ ୧୦୦ ଏକର ଜମି ଉପରେ ସ୍ଥାପିତ ଓ ଶ୍ରୀବିହାର ନାମରେ ଜଣା । ଭାରତରେ ଉଚ୍ଚତର ସଂସ୍କୃତ ଶିକ୍ଷା ପାଇଁ ସର୍ବପ୍ରଥମ ସଂସ୍କୃତ ବିଶ୍ୱବିଦ୍ୟାଳୟ ବାରଣାସୀର ସଂପୂର୍ଣ୍ଣାନନ୍ଦ ବିଶ୍ୱବିଦ୍ୟାଳୟ ଓ ଦ୍ୱିତୀୟ ଦରଭଙ୍ଗାସ୍ଥ କାମେଶ୍ୱର ସିଂହ ବିଶ୍ୱବିଦ୍ୟାଳୟ ପରେ ଏହି ବିଶ୍ୱବିଦ୍ୟାଳୟର ଭାରତରେ ତୃତୀୟତମ । ଇତିହାସ ଓଡ଼ିଶାରେ ସଂସ୍କୃତ ସାହିତ୍ୟର ରଚୟିତା ଶ୍ରୀଧର ସ୍ୱାମୀଙ୍କ ଶ୍ରୀମଦ୍ ଭାଗବତ ଟୀକା, ଜୟଦେବଙ୍କ ଗୀତଗୋବିନ୍ଦ ତଥା ରାଜ୍ୟ ସଂଗ୍ରହାଳୟରେ ଥିବା ୫୦,୦୦୦ରୁ ଅଧିକ ତାଳପତ୍ର ପୋଥି ମଧ୍ୟରୁ ୧୦,୦୦୦ରୁ ଉର୍ଦ୍ଧ୍ୱ ସଂସ୍କୃତ ଭାଷାରେ ରଚିତ ପୋଥି ଆଦିର ପଠନ ଓ ଗବେଷଣା ନିମନ୍ତେ ଏହି ବିଶ୍ୱବିଦ୍ୟାଳୟ ଆରମ୍ଭ କରାଯାଇଥିଲା । ଗୋବର୍ଦ୍ଧନ ପୀଠ ଶଙ୍କରାଚାର୍ଯ୍ୟ ଭାରତୀକୃଷ୍ଣ ତୀର୍ଥ ସ୍ୱାମୀ ପୁରୀରେ ଏକ ସଂସ୍କୃତ ବିଶ୍ୱବିଦ୍ୟାଳୟ ସ୍ଥାପନା ପାଇଁ ଚେଷ୍ଟା ଆରମ୍ଭ କରିଥିଲେ । ୧୯୫୫ ମସିହାରେ ଅକ୍ଷୟ ତୃତୀୟା ତିଥିରେ ଗୋବର୍ଦ୍ଧନ ପୀଠ ପରିସରରେ ସଂସ୍କୃତ ଶିକ୍ଷାବିଦମାନଙ୍କର ଏକ ବୈଠକ ବସିଥିଲା । ସେଥିରେ ଯୋଗଦେଇ ତତ୍‌କାଳୀନ ଓଡ଼ିଶା ସରକାରଙ୍କ ଶିକ୍ଷାମନ୍ତ୍ରୀ ରାଧାନାଥ ରଥ ବିଶ୍ୱବିଦ୍ୟାଳୟ ପାଇଁ ପ୍ରସ୍ତାବ ଉଠାଯାଇଥିଲା । ରାଜ୍ୟ ସରକାରଙ୍କ ଅନୁମୋଦନ କ୍ରମେ ଶିକ୍ଷାମନ୍ତ୍ରୀ ଏହି ପ୍ରସ୍ତାବଟି ସଂସ୍କୃତ କମିଶନଙ୍କ ନିକଟକୁ ପଠାଇଥିଲେ । ସଂସ୍କୃତ କମିଶନ ଉକ୍ତ ଶିକ୍ଷାବିଦମାନଙ୍କୁ ଡକାଇ ବିଶ୍ୱବିଦ୍ୟାଳୟ ପାଇଁ ଆଗତ ପ୍ରସ୍ତାବ ବିଷୟରେ ତର୍ଜମା କରାଇଲେ । ହରେକୃଷ୍ଣ ମହତାବ, କରୁଣାକର କର, ଆର୍ତ୍ତବଲ୍ଲଭ ମହାନ୍ତି, ନୀଳକଣ୍ଠ ଦାସ, ସଂସ୍କୃତ ବିଶ୍ୱ ପରିଷଦ ସଭାପତି ସୁରେନ୍ଦ୍ରନାଥ ଆଚାର୍ଯ୍ୟ, ମହାମହୋପାଧ୍ୟାୟ ଦାମୋଦର ଶାସ୍ତ୍ରୀ ପ୍ରମୁଖ ଏହି ପ୍ରସ୍ତାବର ସପକ୍ଷରେ ମତଦାନ କରିଥିଲେ । ମାତ୍ର ଏହି ପ୍ରସ୍ତାବଟି ୧୭ ବର୍ଷ ଧରି କାର୍ଯ୍ୟକାରି ହୋଇ ନଥିଲା । ୧୯୭୨ ମସିହାରେ ଏହି ପ୍ରସ୍ତାବ ବିଷୟରେ ଶିକ୍ଷାବିଦମାନେ ଆଲୋଚନା ଆରମ୍ଭ କରି ପୁରୁଣା ପ୍ରସ୍ତାବରେ କିଛି ପରିବର୍ତ୍ତନ କରି ଏକ ନୂଆ ପ୍ରସ୍ତାବ ଆଗତ କରିଥିଲେ । ତେବେ ତାହା କାର୍ଯ୍ୟକାରୀ ହୋଇନଥିଲା । ୧୯୮୦ ମସିହା ଜୁନ ୯ ତାରିଖ ଦିନ ଓଡ଼ିଶାର ମୁଖ୍ୟମନ୍ତ୍ରୀ ଭାବେ ଜାନକୀ ବଲ୍ଲଭ ପଟ୍ଟନାୟକ ଦାୟିତ୍ୱ ଗ୍ରହଣ କଲାପରେ ପୂର୍ବରୁ ଅଟକି ରହିଥିବା ପ୍ରସ୍ତାବଗୁଡ଼ିକ ଅନୁଧ୍ୟାନ କରି ସେ ବିଶ୍ୱବିଦ୍ୟାଳୟ ସ୍ଥାପନ ପାଇଁ ବନ୍ଦୋବସ୍ତ ଆରମ୍ଭ କରିଥିଲେ । ୧୯୮୦ ଜୁଲାଇ ୭ ତାରିଖ ଦିନ ପୁରୀର ସଦାଶିବ କେନ୍ଦ୍ରୀୟ ସଂସ୍କୃତ ବିଦ୍ୟାଳୟରେ ଆୟୋଜିତ ଏକ ସମାବେଶରେ ପଟ୍ଟନାୟକ ଏହି ବିଶ୍ୱବିଦ୍ୟାଳୟ ସ୍ଥାପନା ବାବଦରେ ସୂଚନା ଦେଇଥିଲେ । ୧୯୮୧ ଜୁଲାଇ ୭ ତାରିଖ ଦିନ ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟ ସଭାଗୃହରେ ଏକ ବିଶେଷ ଅଧିବେଶନ ଆୟୋଜିତ କରି ଏହି ବିଶ୍ୱବିଦ୍ୟାଳୟ ସ୍ଥାପନା କାର୍ଯ୍ୟ ଆରମ୍ଭ ହୋଇଥିଲା । ଏହାର ଉଦ୍ଘାଟନୀ ସଭାରେ ପଟ୍ଟନାୟକ ଓ ତତ୍କାଳୀନ ରାଜ୍ୟପାଳ ସି.ଏମ୍ ପୁନ୍ନାଚା ଯୋଗଦେଇଥିଲେ । ରାଜ୍ୟପାଳ ପୁରୀ ରାଜଭବନ ମଧ୍ୟରେ ବିଶ୍ୱବିଦ୍ୟାଳୟର ଅସ୍ଥାୟୀ କାର୍ଯ୍ୟ ଆରମ୍ଭ କରିବାକୁ ସ୍ୱୀକୃତି ପ୍ରଦାନ କରିଥିଲେ । ଏହାପରେ ଜଗନ୍ନାଥ ମନ୍ଦିରର ପୂର୍ବ ଦିଗରେ ଢାଳୁଖଣ୍ଡ ମୌଜାର ୭୫ ଏକର ଜମି ଚିହ୍ନଟ କରାଯାଇ ମହାବିଦ୍ୟାଳୟ ଗଠନ ପାଇଁ ଶିଳାନ୍ୟାସ କରାଗଲା । ୧୯୮୧ ମସିହା ଜୁଲାଇ ୭ ତାରିଖ ହେରାପଞ୍ଚମୀ ଦିନ ଏହି ବିଶ୍ୱବିଦ୍ୟାଳୟର ଭିତ୍ତି ପ୍ରସ୍ତର ସ୍ଥାପନ କରାଯାଇଥିଲା । ଶିକ୍ଷା ବ୍ୟବସ୍ଥା ବିଶ୍ୱବିଦ୍ୟାଳୟରେ ନିମ୍ନ ବିଭାଗ ଗୁଡିକରେ ଶିକ୍ଷାଦାନ କରାଯାଏ : ଧର୍ମଶାସ୍ତ୍ର ନ୍ୟାୟ ସାହିତ୍ୟ ସର୍ବଦର୍ଶନ ବେଦ ବ୍ୟାକରଣ ଅଦ୍ୱେତ ବେଦାନ୍ତ ଜ୍ୟୋତିର୍ବିଜ୍ଞାନ ଶାରିରିକ ଶିକ୍ଷା କମ୍ପ୍ୟୁଟର ଶିକ୍ଷା ଶିକ୍ଷା ଶାସ୍ତ୍ରୀ ସଂସ୍କୃତରେ ଅଧିକ ଶୋଧ କରିବା ପାଇଁ, ବିଶ୍ୱବିଦ୍ୟାଳୟରେ କାର୍ସ ନାମକ ଏକ ଶୋଧ ସଂସ୍ଥାନ ରହିଛି । ଏହି ସଂସ୍ଥାନ ଜଗନ୍ନାଥ ଜ୍ୟୋତିଃ ନାମକ ଏକ ଜର୍ଣ୍ଣାଲ ପ୍ରତିବର୍ଷ ପ୍ରକାଶ କରିଥାଏ । ପରିସରରେ ଥିବା ସୁବିଧା ବିଶ୍ୱବିଦ୍ୟାଳୟ ପରିସରରେ ଛାତ୍ରଛାତ୍ରୀମାନଙ୍କ ପାଇଁ ଅଲଗା ଛାତ୍ରାବାସ, ପାଠାଗାର, ସ୍ୱାସ୍ଥ୍ୟ କେନ୍ଦ୍ର, ଅତିଥି ଗୃହ ଇତ୍ୟାଦିର ସୁବିଧା ରହିଛି ।
ମିଛେଇ ଝିଅ ୨୦୨୩ ମସିହାରେ ଦୂରଦର୍ଶନ ଓ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଚିକାନ୍ତ ଜେନା । ଦେବୀଦତ୍ତ ମହାନ୍ତି ଓ ବି ଚନ୍ଦନ କୁମାର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ଜିତେନ୍ଦ୍ର ବରାଳ । ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜୟଜିତ ଦାସ ଓ ତମନ୍ନା ବ୍ୟାସ । ମମତା ନନ୍ଦ, ରାକ୍ଷୀ ଦାଶ, ଅଞ୍ଜନା ଦାସ, ରାଜେଶ ପଣ୍ଡା, ଡିସ୍କୋ ରେଡ୍ଡି, ସୁକେଶ ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଜୟଜିତ ଦାସ ତମନ୍ନା ବ୍ୟାସ ମମତା ନନ୍ଦ ରାକ୍ଷୀ ଦାଶ ଅଞ୍ଜନା ଦାସ ରାଜେଶ ପଣ୍ଡା ଡିସ୍କୋ ରେଡ୍ଡି ସୁକେଶ ପଣ୍ଡା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ନିର୍ମଳ ନାୟକ, ଉମାକାନ୍ତ ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ଡୋଲୁଟେଗ୍ରାଭିର/ଲାମିଭୁଡାଇନ, ଡୋଭାଟୋ ଏହାର ବେପାର ନାମ, ହେଉଛି ଏକ ଔଷଧ ମିଶ୍ରଣ ଯାହା ଏଚ୍.ଆଇ.ଭି/ଏଡସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ ପ୍ରଥମ ଧାଡ଼ିର ଚିକିତ୍ସା ବିକଳ୍ପ ହୋଇପାରେ । ଜଣେ ବ୍ୟକ୍ତି ଆବଶ୍ୟକ କରୁଥିବା ଏକମାତ୍ର ଔଷଧ ଏହା ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ତରଳ ଝାଡ଼ା, ଅଇ, ଏବଂ ଶୋଇବାରେ ଅସୁବିଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି, ରାସ ଏବଂ ଯକୃତ ସମସ୍ୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନାହିଁ କିନ୍ତୁ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏଥିରେ ଡୋଲୁଟେଗ୍ରାଭିର, ଏକ ଇଣ୍ଟିଗ୍ରେଜ ଇନହିବିଟର ଏବଂ ଲାମିଭୁଡାଇନ, ଏକ ରିଭର୍ସ-ଟ୍ରାନ୍ସକ୍ରିପଟେଜ୍ ଇନହିବିଟର ଥାଏ । <  " " >ଇଣ୍ଟିଗ୍ରେଜର</ > କାର୍ଯ୍ୟକଳାପକୁ ଡୋଲୁଟେଗ୍ରାଭିର ବନ୍ଦ କରିଥାଏ ଏବଂ ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପଟେଜର କାର୍ଯ୍ୟକଳାପକୁ ଲାମିଭୁଡାଇନ ବନ୍ଦ କରିଦିଏ । ୨୦୧୯ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ । ଯୁକ୍ତରାଜ୍ୟରେ ଏକ ମାସର ଚିକିତ୍ସାର ଖର୍ଚ୍ଚ ୬୬୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୫୦୦ ଡଲାର ଅଟେ ।
ଉଜ୍ଜୟିନୀ ମଧ୍ୟ ପ୍ରଦେଶ ରାଜ୍ୟର ଏକ ପ୍ରମୁଖ ସହର ଓ ଶିପ୍ରା ନଦୀ କୂଳରେ ଅବସ୍ତିତ । ଏହା ବିକ୍ରମାଦିତ୍ୟଙ୍କ ରାଜ୍ୟର ରାଜଧାନୀ ଥିଲା ଏବଂ କାଳିଦାସ ନଗରୀ ନାମରେ ଜଣାଶୁଣା । ଦ୍ୱାଦଶ ଜ୍ୟୋତିର୍ଲିଙ୍ଗ ମଧ୍ୟରୁ ମହାକାଳେଶ୍ୱର ଏଠାରେ ବିରାଜମାନ ।
"ଖଲଣା"  କେନ୍ଦୁଝର ଜିଲ୍ଲାର ଘଷିପୁରା ବ୍ଲକ ଅନ୍ତର୍ଗତ ଏକ ଐତିହାସିକ ଗ୍ରାମ ।
ବା ଦକ୍ଷିଣମୂର୍ତି ମନ୍ଦିର , ଭାରତୀୟ ରାଜ୍ୟ ଗୁଜରାଟର ଭାଦୋଦାରା ସହରରେ ଅବସ୍ଥିତ ଏକ ଶିବ ମନ୍ଦିର । ଏକା ଭାରତୀୟ ସେନା ବାହିନୀଦ୍ୱାରା ନିର୍ମିତ ଓ ପରିଚାଳିତ ଏକ ଅନନ୍ୟ ମନ୍ଦିର । ଏହାକୁ ଭାରତୀୟ ସେନା ବାହିନୀର ବୈଦ୍ୟୁତିକ ଓ କାର୍ମିକ ଇଂଜିନିଯରିଂ ବିଭାଗ   ଏକକ ନିର୍ମାଣ ଶୈଳୀ ଅନୁସାରେ ନିର୍ମାଣ କରିଥିଲେ । ଏହା ଭକ୍ତ ମାନଙ୍କଦ୍ୱାରା ବହୁଳ ଆଦୃତ ହେବା ସହ ଅନେକ ପର୍ଯ୍ୟଟକଙ୍କୁ ଆକର୍ଷିତ କରିଥାଏ । . ତାପ୍ତର୍ଜ୍ୟ ଏହି ମନ୍ଦିର ଦେଶରେ ଧର୍ମନିରପେକ୍ଷ୍ୟତାର ନିଦର୍ଶନ ସ୍ୱରୂପ ନିର୍ମିତ ହୋଇ ମନ୍ଦିରରେ ଭାରତରେ ଥିବା ବିଭିନ୍ନ ଧର୍ମର ବିଷୟବସ୍ତୁ ଉଲ୍ଲେଖ ରହିଛି । . - ମନ୍ଦିର ଶିଖରରେ ଥିବା ଧାତବ କଳଶ ହିନ୍ଦୁ ଧର୍ମର ପ୍ରତୀକ ଭାବେ ରହିଛି । - ମନ୍ଦିର ଉପରସ୍ଥ ସ୍ତୂପ ମୁସଲିମ ଧର୍ମ ପ୍ରତୀକ ଭାବେ ନିର୍ମିତ । -ଭଗବାନ ଦକ୍ଷିଣମୂର୍ତିଙ୍କ ଉପରେ ରହିଥିବା ଟାୱାର ଖ୍ରୀଷ୍ଟ ଧର୍ମର ପ୍ରତୀକ ଭାବେ ନିର୍ମିତ । - ଟାୱାର ଉପରସ୍ଥ ସ୍ୱର୍ଣ୍ଣ ଛାଉଣି ବୌଦ୍ଧ ଧର୍ମର ପ୍ରତୀକ । -ମୁଖଦ୍ୱାର ଜୈନ ପ୍ରତୀକ ଭାବରେ ଜୈନ ଶୈଳୀରେ ନିର୍ମିତ । - ମନ୍ଦିରର ଅଗ୍ନିକୁ ଜୋରାଷ୍ଟ୍ରୀୟ ଧର୍ମ ପ୍ରତୀକ କୁହାଯାଏ । ସେବା ମନ୍ଦିର ପ୍ରାତଃ କଳାରେ 5.30ରୁ ଜନତାଙ୍କ ପାଇଁ ଖୋଲା ରହେ । ଏଠାରେ 7 ମରୁ 15 ଶ ଶତାବ୍ଦୀର କଳାକୃତିର ନକଲ ଦେଖିବାକୁ ମିଳେ । ମନ୍ଦିର ଓ ପରିସର ଭାରତୀୟ ସେନା ବାହିନୀଦ୍ୱାରା ଖୁବ ଉତ୍ତମ ଭାବରେ ଦେଖାରେଖାରେ ରହିଛି ।
ଅମ୍ବିକାପୁର ସହର ଛତିଶଗଡ଼ରାଜ୍ୟରେ ଅବସ୍ଥିତ ସରଗୁଜା ଜିଲ୍ଲାର ପ୍ରଶାସନିକ ମୁଖ୍ୟ ସହର। ଏହି ଜିଲ୍ଲାର ନାମ ହିନ୍ଦୁ ଦେବୀ ଅମ୍ବିକା  (ମହାମାୟା)ଙ୍କ ନାମ ଅନୁସାରେ ନାମକରଣ ହୋଇଛି । ଭୌଗଳିକ ଅବସ୍ଥିତି ଅମ୍ବିକାପୁର ୨୩.୧୧୮୯ ଉତ୍ତର ଅକ୍ଷାଂଶ ଓ ୮୩.୧୯୫୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୬୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅମ୍ବିକାପୁର ସହରର ମୋଟ ଜନସଂଖ୍ୟା ୬୫୯୯୯ ଅଟେ । ସେଥି ମଧ୍ୟରୁ ୫୨.୬୧% ଜଣ ପରୁଷ ହୋଇଥିବା ବେଳେ ୪୭.୩୯% ଜଣ ନାରୀ ଅଟନ୍ତି । ଅମ୍ବିକାପୁରର ସାକ୍ଷରତା ହାର ୭୫.୭୧% ଅଟେ । ଏହା ଜାତୀୟ ହାରଠାରୁ ୧୦.୮୭% ପ୍ରତିଶତ କମ ଅଟେ । ସେଥିରୁ ୪୨.୪୮% ପ୍ରତିଶତ ପୁରୁଷ ଓ ୩୩.୨୩% ନାରୀ ଅଟନ୍ତି । ୧୩.୦୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଅମ୍ବିକାପୁରର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ଅମ୍ବିକାପୁରରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୦.୧ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୭.୮ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୫୨୬.୯ / ହୋଇଥାଏ ।
ଗାଣିତିକ ସ୍ଥିରାଙ୍କ  (ପାଇ) ଉପଲକ୍ଷେ ପାଳନ କରାଯାଉଥିବା ବାର୍ଷିକ ଉତ୍ସବକୁ ପାଇ ଦିବସ କୁହାଯାଏ  । ଏହା ମାର୍ଚ୍ଚ ୧୪ରେ  ( ମାସ /ତାରିଖ ଫର୍ମାଟରେ ୩/୧୪ ) ପାଳନ କରାଯାଏ, କାରଣ ଦଶତମିକ ପଦ୍ଧତିରେ ୩, ୧ ଓ ୪ ର ତିନୋଟି ଗୁରୁତ୍ତ୍ୱପୂର୍ଣ୍ଣ ସଂଖ୍ୟା ଅଟେ  । ପାଇ ଆପ୍ରୋକ୍‌ସିମେସନ୍ ଦିବସ   ଜୁଲାଇ ୨୨ରେ  ( ଦିନ /ମାସ ଫର୍ମାଟରେ ୨୨/୭ ) ପାଳନ କରାଯାଏ, କାରଣ ୨୨ ୭ ଭଗ୍ନାଂଶଟି ପାଇଁ ସବୁଠାରୁ ସାଧାରଣ ଅନୁମାନ  ଆପ୍ରୋକ୍‌ସିମେସନ୍  ଅଟେ । ଇତିହାସ ସରକାରୀ ସୂତ୍ର ଅନୁସାରେ ମିଳୁଥିବା ତଥ୍ୟ ଅନୁଯାୟୀ ସର୍ବପ୍ରଥମ ଜଣାଶୁଣା ପାଇ ଉତ୍ସବ ୧୯୪୯ ମସିହାରେ ସାନ ଫ୍ରାନ୍ସିସ୍କୋସ୍ଥ ଏକ ଏକ୍ସୋରାଟୋରିୟମରେ ( ବିଜ୍ଞାନ ମ୍ୟୁଜିୟମ) ଲ୍ୟାରି ଶଙ୍କଦ୍ୱାରା ଆୟୋଜିତ ହୋଇଥିଲା, ଯେଉଁଠାରେ କି ଶ ଜଣେ ପଦାର୍ଥ ବିଜ୍ଞାନୀ ଭାବରେ କାର୍ଯ୍ୟ କରିଥିଲେ  । ମାର୍ଚ୍ଚ ୧୨, ୨୦୦୯ରେ, ଆମେରିକା ଲୋକ ସଭାରେ ଏକ ଅଣ-ବାଧ୍ୟତାମୂଳକ ସଂକଳ୍ପ  111 . । 224  ପାରିତ ହେଲା ୟେଉଁଥିରେ କି ମାର୍ଚ୍ଚ ୧୪, ୨୦୦୯କୁ ଜାତୀୟ ପାଇ ଦିବସ ଭାବରେ ମାନ୍ୟତା ଦିଆଗଲା । ପାଇ ଦିବସ ୨୦୧୦ ପାଇଁ, ଗୁଗୁଲ ଏକ ଗୁଗୁଲ୍ ଡୁଡଲ୍ ଉପସ୍ଥାପନ କରିଥିଲା ଯେଉଁଥିରେ ଗୁଗୁଲ ସର୍କଲ ଏବଂ ପାଇ ପ୍ରତୀକଗୁଡ଼ିକର ଚିତ୍ର ଉପରେ ରଖିଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୯ ଫେବୃଆରୀ ବର୍ଷର ୪୦ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୨୫ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୨୬ ଦିନ   । ଘଟଣାବଳୀ ୧୭୮୮ - ଋଷିଆ ବିରୁଦ୍ଧରେ ଯୁଦ୍ଧ ଘୋଷଣା କଲା ଅଷ୍ଟ୍ରିଆ। ୧୮୦୧ - ଫ୍ରାନ୍ସ - ଅଷ୍ଟ୍ରିଆ ମଧ୍ୟରେ ଶାନ୍ତି ଚୁକ୍ତି ସ୍ୱାକ୍ଷରିତ । ୧୯୬୯ - ବୋଇଂ-୭୪୭ର ପ୍ରଥମ ଉଡାଣ। ୧୯୭୧ - ମହାକାଶଯାନ ଆପୋଲୋ - ୧୪ ପୃଥିବୀକୁ ପ୍ରତ୍ୟାବର୍ତ୍ତନ କଲା। ୧୯୭୫ - ମହାକାଶଯାନ ୟୁସୋଜ-୧୭ ପୃଥିବୀକୁ ଅବତରଣ କଲା। ୧୯୯୨ - ହେଇକି ହେଙ୍କେଲ ହାଇ-ଜମ୍ପରେ ବିଶ୍ୱ ରେକର୍ଡ କଲେ। ୨୦୧୪ - ଅଷ୍ଟ୍ରେଲିୟ ବୈଜ୍ଞାନିକ ବିଶ୍ୱର ସର୍ବ ପୁରାତ୍ତନ ତାରା ଠାବ କଲେ ।
ଅଶ୍ୱିନ ଚିତଳେ ଜଣେ ଭାରତୀୟ ଅଭିନେତା, ଯିଏକି ମୁଖ୍ୟତଃ ହିନ୍ଦୀ ଓ ମରାଠୀ ଭାଷାର କଥାଚିତ୍ରରେ କାମ କରନ୍ତି । ସେ ୨୦୦୪ ମସିହାରେ ମରାଠୀ କଥାଚିତ୍ର ଶ୍ୱାସରେ ଜଣେ ଶିଶୁ କଳାକାର ଭାବରେ ଅଭିନୟ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ସେ ପୁଣେରେ ବାସିନ୍ଦା । ସେ ନାଗେଶ କୁକୁନୂରଙ୍କ ନିର୍ଦ୍ଦେଶିତ ହିନ୍ଦୀ କଥାଚିତ୍ରଆଶାୟେଁରେ ଗୋବିନ୍ଦା ଭୂମିକାରେ ଅଭିନୟ କରିଛନ୍ତି । ତାଙ୍କ ଅଭିନୀତ ଅନ୍ୟ ହିନ୍ଦୀ କଥାଚିତ୍ର ଗୁଡ଼ିକ ହେଉଛି ଜୋର୍ ଲାଗା କେ... ହୈୟା  (୨୦୦୯) ଏବଂ ଆହିସ୍ତା ଆହିସ୍ତା  ୨୦୦୬  । ସେ ଟ୍ୟାକ୍ସି ନଂ ୯୨୧୧ରେ ଅଭିନେତା ନାନା ପାଟେକରଙ୍କ ପୁଅ ରିଶବ ଶାସ୍ତ୍ରୀଙ୍କ ଭୂମିକାରେ ଅଭିନୟ କରିଥିଲେ । ସେ ପୁଣେର ନୂତନ ମରାଠୀ ବିଦ୍ୟାଳୟରେ ପାଠ ପଢ଼ିଥିଲେ । ପରେ ସେ ପୁଣେସ୍ଥିତ ଏସ୍.ପି. କଲେଜରୁ ଦର୍ଶନଶାସ୍ତ୍ରରେ ସ୍ନାତକୋତ୍ତର କରିଥିଲେ ।
ରାଜା ନହୁଷଙ୍କ ଛଅ ପୁତ୍ର ମଧ୍ୟରୁ ଯଯାତି ଅନ୍ୟତମ । ଯଜାତିଙ୍କ ମାତା ଥିଲେ ଶିବ ପାର୍ବତୀଙ୍କ କନ୍ୟା ଅଶୋକସୁନ୍ଦରୀ ଏବଂ ଅନ୍ୟ ଭାଇମାନେ ହେଲେ ୟତି, ସୟାତି, ଆୟତୀ, ବିୟତି ଏବଂ କୃତି । ଜ୍ୟେଷ୍ଠପୁତ୍ର ୟତୀ ରାଜ୍ୟଶାସନରେ ବିମୁଖ ରହିବାରୁ ରାଜା ନହୁଶ ତାଙ୍କର ଦ୍ୱିତୀୟ ପୁତ୍ର ଯଯାତିଙ୍କୁ ରାଜମୁକୁଟ ପିନ୍ଧାଇଲେ । ପାଣ୍ଡବ ତଥା ଯଦୁବଂଶୀଙ୍କ ପୂର୍ବଜ ଏହି ଯଯାତି ଶୁକ୍ରାଚାର୍ଯ୍ୟଙ୍କ ଝିଅ ଦେବଯାନୀଙ୍କୁ ବିବାହ କରିଥିଲେ । ପୌରାଣିକ ବର୍ଣ୍ଣନା ଅନୁସାରେ ସମଗ୍ର ଧରାକୁ ବିଜୟ କରି ସେ ଚକ୍ରବର୍ତ୍ତୀ ସମ୍ରାଟ ଉପାଧୀ ପ୍ରାପ୍ତ କରିଥିଲେ । ପୌରାଣିକ ଗାଥା ଦେବଯାନୀଙ୍କ ବ୍ୟତୀତ ସେ ଶର୍ମିଷ୍ଠାଙ୍କୁ ମଧ୍ୟ ବିବାହ କରିଥିଲେ । ଏ ସଂପର୍କରେ ଥିବା କିମ୍ବଦନ୍ତୀଟି ଏହିପରି । ଦେବୟାନୀଙ୍କ ସହ ତାଙ୍କ ସଖୀ ଶର୍ମିଷ୍ଠା ମଧ୍ୟ ଯଯାତିଙ୍କ ରାଜଭବନରେ ରହିବାକୁ ଲାଗିଲେ । ଯଯାତି, ଦେବଯାନୀଙ୍କ ପିତା ଶୁକ୍ରାଚାର୍ଯ୍ୟଙ୍କୁ ପ୍ରତିଶ୍ରୁତି ଦେଇଥିଲେ ଯେ ସେ ଦେବଯାନୀଙ୍କ ବ୍ୟତୀତ ଅନ୍ୟ ମହିଳାଙ୍କ ସହ ଶାରୀରିକ ସମ୍ପର୍କ ସ୍ଥାପନ କରିବେ ନାହିଁ । ଥରେ ଶର୍ମିଷ୍ଠା କାମପ୍ରବଣ ହୋଇ ଯଯାତିଙ୍କୁ ନିଜ ପ୍ରତି ଆକର୍ଷିତ କଲେ । ଶର୍ମିଷ୍ଠାର ସୌନ୍ଦର୍ଯ୍ୟରେ ଆକର୍ଷିତ ହୋଇ ଯଯାତି ମଧ୍ୟ ନିଜର ହିତାହିତ ଜ୍ଞାନ ଭୁଲି ତାଙ୍କ ସହ କାମାସକ୍ତ ହେଲେ । ଏହିପରି ଭାବରେ, ଶର୍ମିଷ୍ଠା ଏବଂ ଯଯାତିଙ୍କର ଦୈହିକ ମିଳନ ଘଟିଲା । ଏହିପରି ଦୁହେଁ ଦେବଯାନୀଙ୍କଠାରୁ ଲୁଚି ପ୍ରାୟ ତିନି ବର୍ଷ ସ୍ୱମୀ-ସ୍ତ୍ରୀ ଭାବେ ବିତାଇବାପରେ ଯେତେବେଳେ ତାଙ୍କର ତିନି ପୁଅ ହେଲେ, ଦେବଯାନୀ ଏହା ଜାଣି ପିତା ଶୁକ୍ରାଚର୍ଯ୍ୟଙ୍କୁ ସବୁକିଛି କହିଥିଲେ । ନିଜର ବଚନ ରକ୍ଷା ନ କରି ଅନ୍ୟ ସ୍ତ୍ରୀ ସହ ଶାରୀରିକ ସଂପର୍କ ରଖିଥିବା ହେତୁ ଶୁକ୍ରାଚାର୍ଯ୍ୟ ଯଯାତିଙ୍କୁ ଅଭିଶାପ ଦେଲେ । ଅଭିଶାପ ଫଳରେ ସେ ଯୁବାବସ୍ଥାରେ ଥାଇ ବୃଦ୍ଧ ହୋଇଗଲେ । ତେବେ ଦୟାପରବଶ ହୋଇ ଅଭିଶାପରେ ପରିବର୍ତ୍ତନ କରି ଶୁକ୍ରାଚାର୍ଯ୍ୟ କହିଲେ ଯେ ସେ ତାଙ୍କର ପୁତ୍ରଙ୍କ ସମ୍ମତି କ୍ରମେ ଏହି ଶାପଗ୍ରସ୍ତ ବୃଦ୍ଧାବସ୍ଥା ତାଙ୍କ ପରିବର୍ତ୍ତେ ତାଙ୍କ ପୁତ୍ର ମଧ୍ୟ ଭୋଗ କରିପାରିବ । ଏହି ପୌରାଣିକ ଗାଥା ମହାଭାରତର ଆଦିପର୍ବ ତଥା ଭାଗବତ ମହାପୁରାଣରେ ବର୍ଣ୍ଣିତ । ଏହିପରି ଭାବେ ଯଯାତିଙ୍କର ଦୁଇଟି ପତ୍ନୀ ମଧ୍ୟରୁ ଶର୍ମିଷ୍ଟାଙ୍କର ତିନି ପୁଅ ଏବଂ ଦେବୟାନୀଙ୍କର ଦୁଇଟି ପୁତ୍ର ଥିଲେ । ଶାପର ସର୍ତ୍ତ ଅନୁସାରେ ଯଯାତି ବୃଦ୍ଧାବସ୍ଥାକୁ ପୁଅମାନଙ୍କୁ ଦେଇ ସେମାନଙ୍କର ଯୌବନ ପାଇବାକୁ ଚାହୁଁଥିଲେ, କିନ୍ତୁ ପୁରୁ ବ୍ୟତୀତ ଅନ୍ୟ କୌଣସି ପୁଅ ଏଥିରେ ରାଜି ହୋଇନଥିଲେ । ପୁରୁ ପୁତ୍ରମାନଙ୍କ ମଧ୍ୟରେ ସାନ ଥିଲେ, କିନ୍ତୁ ପିତା ତାଙ୍କୁ ରାଜ୍ୟର ଉତ୍ତରାଧିକାରୀ କରିଥିଲେ ଏବଂ ନିଜେ ଏକ ହଜାର ବର୍ଷ ପର୍ଯ୍ୟନ୍ତ ଯୁବକ ରହି ଶାରୀରିକ ଯୌବନ ଉପଭୋଗ କରିବାକୁ ଲାଗିଲେ । ଏହା ପରେ ପୁତ୍ର ପୁରୁକୁ ଡାକି ଯଯାତି କହିଥିଲେ -  'ଏତେ ଦିନ ପର୍ଯ୍ୟନ୍ତ ସୁଖ ଉପଭୋଗ କରିବା ପରେ ମଧ୍ୟ ମୁଁ ସନ୍ତୁଷ୍ଟ ଅନୁଭବ କରି ନାହିଁ । ଅତଏବ ତୁମେ ତୁମର ଯୌବନ ନେଇଯାଅ, ମୁଁ ବର୍ତ୍ତମାନ ବାନପ୍ରସ୍ଥ ଆଶ୍ରମରେ ରହି ଅନୁତାପ କରିବି ।  ' ତା ପରେ ଯଯାତି ଘୋର ତପସ୍ୟା କରି ସ୍ୱର୍ଗରେ ପହଞ୍ଚିଥିଲେ, କିନ୍ତୁ କିଛି ଦିନ ପରେ ଇନ୍ଦ୍ରଙ୍କ ଅଭିଶାପଦ୍ୱାରା ସେ ସ୍ୱର୍ଗଭ୍ରଷ୍ଟ ହୋଇ ପୁଣି ମର୍ତ୍ତ୍ୟକୁ ଫେରିବାକୁ ବାଧ୍ୟ ହେଲେ ।ମହାଭାରତ, ଆଦିପର୍ବ, ୬୧-୪   ମର୍ତ୍ତ୍ୟକୁ ଫେରିବାବେଳେ ଯଯାତିଙ୍କ ଅସୁବିଧା ଦେଖି ଅନେକେ ସେମାନଙ୍କର ପୁଣ୍ୟ ଦାନ କରିବା ଫଳରେ ଯଯାତି ପୁଣି ସ୍ୱର୍ଗକୁ ଫେରିଗଲେ । ଏହିପରି ଯଯାତି ଶେଷରେ ମୁକ୍ତି ଲାଭ କଲେ ।
କୁମାରଘାଟ,ଭାରତୀୟ ରାଜ୍ୟ ତ୍ରିପୁରାର ଉନାକୋଟି ଜିଲ୍ଲାର ଏକ ସହର ଓ ସବ ଡିଭିଜନ । ଜନ ଆବାଡୀ 2011 ମସିହା ଜନଗଣନା ଅନୁସାରେ କୁମାରଘଟର ଜନସଂଖ୍ୟା 157,972 ଥିଲା ।
ବାଇସେପସ ପେଶୀରଜ୍ଜୁ ବିଦାରଣ ଆଂଶିକ ବା ସଂମ୍ପୁର୍ଣ୍ଣ ହୋଇପାରେ । କାନ୍ଧ କିମ୍ବା କ‌ହୁଣୀଠାରେ ଏହି ପେଶୀରଜ୍ଜୁ ବିଦାରଣ ହୋଇପାରେ । କାନ୍ଧରେ ରଜ୍ଜୁ ଆଘାତପ୍ରାପ୍ତ ହେଲେ ବାହୁ ଓ ପାପୁଲି ଉପରକୁ କଲାବେଳେ କିଛି ଦୁର୍ବଳତା ଏବଂ ଯନ୍ତ୍ରଣା ହୋଇପାରେ । କ‌ହୁଣୀ ପାଖରେ ଆଘାତରେ ସାଧାରଣଃ ଅଧିକ ଦୁର୍ବଳତା ଅନୁଭବ ହୁଏ ବିଶେଷତ ପାପୁଲି ଉପରକୁ କଲାବେଳେ । ଯେତେବେଳେ ଏହା ଘଟେ ସେତେବେଳେ ଏକ  ପପ୍  ଅନୁଭବ ହୋଇପାରେ ଏବଂ କ୍ଷତ ସୃଷ୍ଟି ହୋଇପାରେ । ସାଧାରଣତଃ ଅତ୍ୟଧିକ ବ୍ୟବହାର ହେତୁ କାନ୍ଧ ପାଖରେ ଫାଟେ ଏବଂ ଏହା ରୋଟେଟର୍ କଫ୍ ରୋଗ ସହିତ ଜଡିତ ଥାଏ । ହଠାତ୍ ଏକ ଭାରୀ ବସ୍ତୁକୁ ଉଠାଇବା ପରି ଅତ୍ୟଧିକ ବଳ ପ୍ରୟୋଗର ପରିଣାମ ସ୍ୱରୂପ କ‌ହୁଣୀ ପାଖରେ ଫାଟିଯାଏ । ଧୂମପାନ, ମେଦବହୁଳତା, କର୍ଟିକୋଷ୍ଟେରଏଡ ବ୍ୟବହାର, ଫ୍ଲୋରୋକ୍ୱିନୋଲୋନ ଏବଂ ବୃକ୍‌କ ରୋଗ ଥିଲେ ମଧ୍ୟ ବିପଦର କାରଣ ହୋଇପାରେ । ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ ହୁଏ ଏବଂ ଅଲଟ୍ରାସାଉଣ୍ଡଦ୍ୱାରା ନିଶ୍ଚିତ ହୋଇଥାଏ । ସାଧାରଣତଃ ଅସ୍ତ୍ରୋପଚାର ବିନା ନିକଟସ୍ଥ ବିଦାରଣ ଚିକିତ୍ସା କରାଯାଏ । ଖେଳାଳୀମାନଙ୍କର କିମ୍ବା ଯେତେବେଳେ ଆଘାତ ଅଧିକ ଗୁରୁତ୍ୱପୂର୍ଣ ଥିଲେ ଅସ୍ତ୍ରୋପଚାର କରାଯାଇପାରେ । ଅସ୍ତ୍ରୋପଚାରଦ୍ୱାରା ଦୂରବର୍ତ୍ତୀ ଫାଟଗୁଡିକ ମରାମତି କରାଯାଏ । ଅସ୍ତ୍ରୋପଚାର ବିନା ଶକ୍ତି ୫୦% ହ୍ରାସ ହୋଇପାରେ । ବର୍ଷକୁ ପ୍ରାୟ ୨୫,୦୦୦ ଲୋକଙ୍କର ଦୂରବର୍ତ୍ତୀ ରଜ୍ଜୁର ବିଦାରଣ ହୁଏ । ମଧ୍ୟବର୍ତ୍ତୀ ବୟସର ପୁରୁଷମାନେ ସାଧାରଣତଃ ପ୍ରଭାବିତ ହୁଅନ୍ତି । ନୋକଟସ୍ଥ ଆଘାତ ସାଧାରଣତଃ ବୟସ୍କ ବ୍ୟକ୍ତିଙ୍କଠାରେ ହୋଇଥାଏ । ନିକଟସ୍ଥ ରଜ୍ଜୁ ଛିଣ୍ଡିବା ପ୍ରଥମେ ୧୭୮୧ ମସିହାରେ ବର୍ଣ୍ଣନା କରାଯାଇଥିଲାବେଳେ ଦୂରବର୍ଟ୍ଟୀ ରଜ୍ଜୁ ଫାଟିବା ବିଷୟରେ ପ୍ରଥମେ ୧୮୪୩ରେ ବର୍ଣ୍ଣନା କରାଯାଇଥିଲା ।
ଲକ୍ଷ୍ମୀ ଏନ. ମେନନ  (୨୯ ମାର୍ଚ୍ଚ ୧୮୯୯ - ୩୦ ନଭେମ୍ବର ୧୯୯୪ ) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଏବଂ ରାଜନେତା ଥିଲେ  । ସେ ୧୯୬୨ ମସିହାରୁ ୧୯୬୬ ପର୍ଯ୍ୟନ୍ତ ରାଜ୍ୟର ମନ୍ତ୍ରୀ ଥିଲେ । ପ୍ରାରମ୍ଭିକ ଜୀବନ ଲକ୍ଷ୍ମୀ ତ୍ରିଭାନ୍ଦ୍ରମରେ ଜନ୍ମଗ୍ରହଣ କରି ଥିଲେ । ସେ ରାମ ବର୍ମା ଥାମ୍ପାନ ଏବଂ ମାଧବୀକୁଟ୍ଟୀ ଆମ୍ମାଙ୍କ ସନ୍ତାନ ଥିଲେ । ୧୯୩୦ ମସିହାରେ, ସେ ପ୍ରଫେସର ଭି.କେ. ନନ୍ଦନ ମେନନଙ୍କୁ ବିବାହ କରିଥିଲେ, ଯିଏ କେରଳ ବିଶ୍ୱବିଦ୍ୟାଳୟର ଉପ-କୁଳପତି  ୧୯୫୦ ୧୯୫୧ , ପାଟଣା ବିଶ୍ୱବିଦ୍ୟାଳୟର ଉପ-କୁଳପତି ଏବଂ ଇଣ୍ଡିଆନ ଇନଷ୍ଟିଚ୍ୟୁଟ ଅଫ ପବ୍ଲିକ ଆଡମିନିଷ୍ଟ୍ରେସନର ନିର୍ଦ୍ଦେଶକ ଥିଲେ । ବୃତ୍ତି ସେ ୧୯୫୨ ମସିହାରୁ ୧୯୬୬ ମସିହା ପର୍ଯ୍ୟନ୍ତ ଏକ ରାଜ୍ୟସଭାର ସଦସ୍ୟ ଥିଲେ । ସେ ୧୯୫୨ରୁ ୧୯୫୭ ପର୍ଯ୍ୟନ୍ତ ସଂସଦୀୟ ସଚିବ, ୧୯୫୭ରୁ ୧୯୬୨ ପର୍ଯ୍ୟନ୍ତ ଡେପୁଟି ମନ୍ତ୍ରୀ ଏବଂ ୧୯୬୨ରୁ ୧୯୬୬ ପର୍ଯ୍ୟନ୍ତ ରାଜ୍ୟ ମନ୍ତ୍ରୀ ଭାବରେ ବୈଦେଶିକ ବ୍ୟାପାର ମନ୍ତ୍ରଣାଳୟରେ କାର୍ଯ୍ୟ କରିଥିଲେ । ୧୯୬୭ ମସିହାରେ ରାଜନୈତିକ ସେବାରୁ ଅବସର ନେବା ପରେ ସେ ଅକ୍ସଫୋର୍ଡ ୟୁନିଭରସିଟି ପ୍ରେସଦ୍ୱାରା ପ୍ରକାଶିତ  ଅକ୍ସଫୋର୍ଡ ପାମ୍ପଲେଟ୍ସ ଇଣ୍ଡିଆନ ଆଫେୟାର୍ସ  ପାଇଁ ଭାରତୀୟ ମହିଳାଙ୍କ ଉପରେ ଏକ ପୁସ୍ତକ ଲେଖିବା ସହ ସାମାଜିକ କାର୍ଯ୍ୟରେ ସମ୍ପୃକ୍ତ ହୋଇଥିଲେ । ତାଙ୍କର ସେବାକୁ ସ୍ୱୀକୃତି ଦେବାକୁଯାଇ ତାଙ୍କୁ ୧୯୫୭ ମସିହାରେ ପଦ୍ମ ଭୂଷଣ ପ୍ରଦାନ କରାଯାଇଥିଲା । ମେନନ ରାଜନୀତି ପରେ ନିଜର ସକ୍ରିୟ ଜୀବନକୁ ଜାତିର ଉଦ୍ଦେଶ୍ୟରେ ଉତ୍ସର୍ଗ କରିଥିଲେ । ସେ ଅଲ ଇଣ୍ଡିଆ ମହିଳା ସମ୍ମିଳନୀରେ ବହୁ ବର୍ଷ ଧରି ରାଷ୍ଟ୍ରପତି ତଥା ପୃଷ୍ଠପୋଷକ ଭାବରେ କାର୍ଯ୍ୟ କରିଥିଲେ । ସେ ମୋରାରଜୀ ଦେଶାଇଙ୍କ ସହ  ଅଲ ଇଣ୍ଡିଆ ପ୍ରୋହିବିଶନ କାଉନସିଲ "ସମସ୍ତ ଭାରତ ନିଷେଧ ପରିଷଦ" ର ଉପାଧ୍ୟକ୍ଷ ଥିଲେ । ୧୯୮୮ ମସିହାରେ, ସେ ଏ.ପି. ଉଦୟଭାନୁ ଏବଂ ଜନସନ ଜେ. ଏଡୟାରନମୁଳାଙ୍କ ସହିତ ମିଶି ମଦ୍ୟପାନ ଏବଂ ଡ୍ରଗ ସୂଚନା କେନ୍ଦ୍ର  -ଭାରତର ପ୍ରତିଷ୍ଠା କରିଥିଲେ ଏବଂ ମୃତ୍ୟୁ ପର୍ଯ୍ୟନ୍ତ ଏହାର ଚେୟାରମ୍ୟାନ ଭାବରେ କାର୍ଯ୍ୟ କରିଥିଲେ । ସେ ମହିଳାଙ୍କ ମଧ୍ୟରେ ନିରକ୍ଷରତା ବିଲୋପ ପାଇଁ ଅଲ ଇଣ୍ଡିଆ କମିଟିର ସଭାପତି ତଥା ୧୯୭୨ରୁ ୧୯୮୫ ପର୍ଯ୍ୟନ୍ତ କସ୍ତୁରବା ଗାନ୍ଧୀ ନ୍ୟାସନାଲ ମେମୋରିଆଲ ଟ୍ରଷ୍ଟର ଚେୟାରମ୍ୟାନ ଭାବରେ କାର୍ଯ୍ୟ କରିଥିଲେ । ଜବାହରଲାଲ ନେହେରୁ ସରକାରରେ ରାଜ୍ୟମନ୍ତ୍ରୀ ଭାବରେ ଲକ୍ଷ୍ମୀ ମେନନଙ୍କ କାର୍ଯ୍ୟକାଳ ତ୍ରିଭାନ୍ଦ୍ରମଠାରେ  ଥମ୍ବା ଇକ୍ୱାଟୋରିଆଲ ରକେଟ ଲଞ୍ଚିଂ ଷ୍ଟେସନ ର ପ୍ରତିଷ୍ଠା ସହ ଜଡିତ ଅମଲାଗିରି ପ୍ରକ୍ରିୟାକୁ ସୁଗମ କରିବାରେ ପ୍ରମୁଖ ଭୂମିକା ଗ୍ରହଣ କରିଥିଲା ।
ମାହାଦ୍ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ରଇ‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାହାଦ୍ ୧୮.୦୮୩୩ ଉତ୍ତର ଅକ୍ଷାଂଶ ଓ ୭୩.୪୧୬୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାହାଦ୍ ସହରର ମୋଟ ଜନସଂଖ୍ୟା ୨୪୨୭୫ ଅଟେ । ସେଥି ମଧ୍ୟରୁ ୫୨.୬୪% ଜଣ ପରୁଷ ହୋଇଥିବା ବେଳେ ୪୭.୩୬% ଜଣ ନାରୀ ଅଟନ୍ତି । ମାହାଦ୍ର ସାକ୍ଷରତା ହାର ୭୯.୩୫% ଅଟେ । ଏହା ଜାତୀୟ ହାରଠାରୁ -୧୪.୫୧% ପ୍ରତିଶତ କମ ଅଟେ । ସେଥିରୁ ୪୩.୧୫% ପ୍ରତିଶତ ପୁରୁଷ ଓ ୩୬.୨୦% ନାରୀ ଅଟନ୍ତି । ୧୨.୧୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ମାହାଦ୍ର ସରକାରୀ ଭାଷା ଅଟେ ।
ବୌଦ୍ଧ ଜିଲ୍ଲା, ଓଡ଼ିଶାର ମଧ୍ୟରେ ଥିବା ଏକ ପ୍ରଶାସନିକ ଜିଲ୍ଲା । ବୌଦ୍ଧ ସହର ଏହି ଜିଲ୍ଲାର ପ୍ରଶାସନିକ ମୁଖ୍ୟ ସହର । ଭୂଗୋଳ ଓଡ଼ିଶାର ମଧ୍ୟଭାଗରେ ଅବସ୍ଥିତ ବୌଦ୍ଧ ଜିଲ୍ଲାର ଆୟତନ ୩,୦୯୮ ବର୍ଗ କିମି୤ ଅବସ୍ଥିତି ଉତ୍ତରରେ ମହାନଦୀ ଓ ଅନୁଗୋଳ ଜିଲ୍ଲା ଦକ୍ଷିଣରେ କନ୍ଧମାଳ ଜିଲ୍ଲା ପୂର୍ବରେ ନୟାଗଡ଼ ଜିଲ୍ଲା ପଶ୍ଚିମରେ ତେଲ ନଦୀ ତଥା ସୁବର୍ଣ୍ଣପୁର ଜିଲ୍ଲା ଅଛି୤ ମୁଖ୍ୟ ନଦୀ ଓ ଶାଖାନଦୀ ମହାନଦୀ ତେଲନଦୀ ଜନସଂଖ୍ୟା ୨୦୧୧ ଜନଗଣନା ଅନୁସାରେ, ବୌଦ୍ଧ ଜିଲ୍ଲାର ଲୋକସଂଖ୍ୟା ୪,୩୯,୯୧୭ ।
ମଥୁରା ମଙ୍ଗଳ ପୁରାତନ କବି ଭକ୍ତ ଚରଣ ଦାସଙ୍କଦ୍ୱାରା ରଚିତ ଛାନ୍ଦକାବ୍ୟ ଅଟେ । ୩୦ ଗୋଟି ଛାନ୍ଦରେ ରଚିତ ଏହି କାବ୍ୟ ଶ୍ରୀକୃଷ୍ଣଙ୍କ ମଥୁରା ଗମନ ଏବଂ କଂସବଧ ଓ ଗୋପୀଙ୍କ ବିଳାପ ଉପରେ ଆଧାରିତ ଅଟେ । ଏଥିରେ ଚକ୍ରକେଳି, କାଳୀ, କାଫି, ପଞ୍ଚମ ବରାଡ଼ି, କଲ୍ୟାଣ ଆହାରୀ, ଆହାରୀ, କେଦାରଗୌଡ଼ା ଇତ୍ଯାଦି ବୃତ୍ତ ବ୍ୟବହୃତ ହୋଇଛି । ରେକଡ଼ିଂ ମଥୁରା ମଙ୍ଗଳର ପ୍ରଥମ ଛାନ୍ଦ  "ଜୟ ଗୋବିନ୍ଦ ଗୋକୁଳ ସୁନ୍ଦର"  ବାଣୀକଣ୍ଠ ନିମାଇଁ ଚରଣ ହରିଚନ୍ଦନ ଆକାଶବାଣୀ କଟକରେ ଗାଇଥିଲେ । ଏହାଛଡ଼ା ବାଣୀକଣ୍ଠଙ୍କଦ୍ୱାରା ହିଁ ଏହାର ଅନ୍ୟ କେତୋଟି ଛାନ୍ଦ-  "ଗୋପିକା ବଚନ ଶୁଣି"  ଇତ୍ଯାଦିର ରେକଡ଼ିଂ ରହିଛି । ପ୍ରକାଶନ ପ୍ରାଚୀ ସମିତି ତରଫରୁ ମଥୁରା ମଙ୍ଗଳର ବିଶୁଦ୍ଧ ସଂସ୍କରଣ ପ୍ରକାଶିତ କରାଯାଇଥିଲା । ଏହା ଆର୍ତ୍ତବଲ୍ଲଭ ମହାନ୍ତିଙ୍କଦ୍ୱାରା ୧୦ ଗୋଟି ପୋଥିରୁ ସଂଗ୍ରହ କରି ଲେଖାଯାଇଥିଲା ।
ଜୀବସାର କ ଅଭାବ   ହେଉଛି ଶରୀରରେ ଜୀବସାର କ ବା ଭିଟାମିନ୍ ଏର ଅଭାବ । ଅନ୍ଧାର କଣା ବା ରାତିରେ ଅଳ୍ପ ଦୃଷ୍ଟି ଶକ୍ତି ହେବା ହେଉଛି ଏହାର ପ୍ରଥମ ଲକ୍ଷଣ । ଏହା ଅଧିକ ଗୁରୁତର ହେଲେ ଶୁଖିଲା ଆଖି, କର୍ଣ୍ଣିଆଲ୍ ଅଲସର ଏବଂ ଦୃଷ୍ଟିହାନୀ ହୋଇପାରେ। ଏହା ଫଳରେ ମିଳିମିଳା ଏବଂ ଫୋଲିକୁଲାର ହାଇପରକେରାଟୋସିସ୍ ଭଳି ଭୟଙ୍କର ସଂକ୍ରମଣର ଆଶଙ୍କା ରହିପାରେ। ଖାଦ୍ୟରେ ଜୀବସାର କ ବା ଭିଟାମିନ୍ ଏର ଅଭାବ ହେତୁ ଏହା ହୁଏ; ଯାହା ସାଧାରଣତଃ ପଶୁଜାତ ଖାଦ୍ୟ, ଫଳ କିମ୍ବା ପନିପରିବାରୁ ଆସିଥାଏ । ତରଳ ଝାଡ଼ା, ପ୍ରଦାହଜନକ ଅନ୍ତନଳୀ ରୋଗ ଏବଂ ବାରିଆଟ୍ରିକ୍ ଅସ୍ତ୍ରୋପଚାର ଓ ଅଧିକ ସଂକ୍ରମଣ ପରେ ଏହି ଅଭାବ ହୋଇପାରେ । ଏହାର ଦୁଇଟି ଖାଦ୍ୟ ଆକାର ଅଛି: ରେଟିନୋଲ୍ ଏବଂ କାରୋଟିନଏଡ୍ । ରକ୍ତ ରେଟିନୋଲ୍ ସ୍ତର ୦.୭ ମାଇକ୍ରୋମୋଲ/ଲି  (୨୦ ଗ୍ରା/ ଡେଲି)ରୁ କମ୍ ଥିଲେ ଏହି ରୋଗ ନିର୍ଣ୍ଣୟ କରାଯାଏ ଓ ୦.୩୫ /  (୧୦ମାଗ୍ରା/ଡେଲି)ରୁ କମ୍ ଥିଲେ ଗମ୍ଭୀର ରୋଗକୁ ସୂଚାଇଥାଏ  । ପ୍ରାରମ୍ଭିକ ଚିକିତ୍ସାରେ ୨୦୦,୦୦୦ ଆନ୍ତର୍ଜାତୀୟ ୟୁନିଟ୍   ଭିଟାମିନ୍ ଏ ଦିନକୁ ଥରେ ଭାବରେ ଦୁଇ ଦିନ ପାଇଁ ଦିଆଯାଏ । ପ୍ରତି ଦୁଇ ସପ୍ତାହରେ ଅଧିକ ମାତ୍ରା ଦିଆଯାଇପାରେ । ୨୦୨୦ ମସିହାରେ ୬ମାସରୁ ୫ବର୍ଷ ବୟସ୍କ ପିଲାଙ୍କ ମଧ୍ୟରୁ ୪୦% ବିପଦ ଥିବା ପିଲାମାନେ ଦୁଇଟି ମାତ୍ରାର ଭିଟାମିନ୍ ଏ ଗ୍ରହଣ କରିଥିଲେ, ଯାହାଦ୍ୱାରା ମୃତ୍ୟୁ ହେବାର ଆଶଙ୍କା ୧୨ରୁ ୨୪% କମିଯାଇଥିଲା। ଏହି ରୋଗ ସାଧାରଣତଃ ବିକାଶଶୀଳ ଦେଶମାନଙ୍କରେ ଅଧିକ ହେବା ଦେଖାଯାଏ ବିଶେଷତଃ ଆଫ୍ରିକା ଏବଂ ଦକ୍ଷିଣ-ପୂର୍ବ ଏସିଆରେ କିନ୍ତୁ ବିକଶିତ ଦେଶମାନଙ୍କରେ ଏହା ବିରଳ ଅଟେ । ୫ ବର୍ଷ ବୟସର କମ ୧୯୦ ନିୟୁତ ଶିଶୁ ଏବଂ ୧୯ ନିୟୁତ ଗର୍ଭବତୀ ମହିଳା ପ୍ରଭାବିତ ହେଉଥିବା ଆକଳନ କରାଯାଇଛି। ବିକାଶଶୀଳ ଦେଶମାନଙ୍କରେ ପ୍ରାୟ ୨୫୦,୦୦୦-୫୦୦,୦୦୦ ପିଲା ପ୍ରତିବର୍ଷ ଅନ୍ଧ ହୋଇଯାଆନ୍ତି, ଯାହା ପିଲାଦିନର ଦୃଷ୍ଟିହୀନତାର ମୁଖ୍ୟ କାରଣ ହୋଇଥାଏ । ଯେଉଁମାନେ ଅନ୍ଧ ହୋଇଯାଆନ୍ତି ସେମାନଙ୍କ ମଧ୍ୟରୁ ପ୍ରାୟ ଅଧା ପିଲା ବର୍ଷେ ମଧ୍ୟରେ ମରିଯାଆନ୍ତି । ଗର୍ଭାବସ୍ଥାର ପରବର୍ତ୍ତୀ ଭାଗରେ ଏହା ସାଧାରଣତଃ ଦେଖାଯାଏ ଏବଂ ଉଭୟ ମା ଏବଂ ଶିଶୁ ପାଇଁ ଖରାପ ଫଳାଫଳ ଦେଇଥାଏ ।
ଶରତ ମହାନ୍ତି ଜଣେ ଓଡ଼ିଆ ସିନେମା ଅଭିନେତା ଥିଲେ । ସେ ପ୍ରଥମେ ଅନ୍ନପୂର୍ଣ୍ଣା ଥିଏଟରରୁ ଅଭିନୟ ଆରମ୍ଭ କରିଥିଲେ । ପରେ ୧୯୬୨ ମସିହାରେ ମୁକ୍ତିଲାଭ କରିଥିବା ସିନେମା ଲକ୍ଷ୍ମୀରେ ପ୍ରଥମ କରି ସିନେମାରେ ଅଭିନୟ କରିଥିଲେ । ତାଙ୍କ ଅଭିନୀତ କେତେକ ପ୍ରମୁଖ ଚଳଚ୍ଚିତ୍ର ହେଲା କା, ଅମଡ଼ା ବାଟ, ସ୍ତ୍ରୀ, ମଲାଜହ୍ନ, ଭୁଲି ହୁଏନା, ପୂଜାଫୁଲ ଏବଂ ସକଳ ତୀର୍ଥ ତୋ ଚରଣେ । ସେ ମୁଖ୍ୟତଃ ହାସ୍ୟ ଅଭିନେତା ଭାବରେ ୫୦ରୁ ଅଧିକ ସିନେମା ଓ ଟିଭି ଧାରାବାହିକରେ ଅଭିନୟ କରିଥିଲେ । ଓଡ଼ିଆ ମଞ୍ଚକୁ ତାଙ୍କର ଅଭିନୟ ନିମନ୍ତେ ତାଙ୍କୁ ୨୦୦୭ ମସିହାରେ ଶତାବ୍ଦୀର କଳାକାର ତରଫରୁ ପୁରସ୍କୃତ କରାଯାଇଥିଲା । ୪ ମାର୍ଚ୍ଚ ୨୦୧୮ରେ ବାଲେଶ୍ୱରର ସୋର ଡାକ୍ତରଖାନାରେ ବୃଦ୍ଧାବସ୍ଥା-ଜନିତ ଅସୁସ୍ଥତାରୁ ତାଙ୍କର ଦେହାନ୍ତ ହୋଇଥିଲା । ପ୍ରାରମ୍ଭିକ ଜୀବନ ମହାନ୍ତି ବାଲେଶ୍ୱର ଜିଲ୍ଲାସ୍ଥିତ ସୋରର କ୍ଷୀରକୋଣାଠାରେ ଜନ୍ମନେଇଥିଲେ ।